OSM Televizija - Ćosić: Izmjene Zakona o koncesijama dobre za lokalne zajednice\nĆosić: Izmjene Zakona o koncesijama dobre za lokalne zajednice\nPredsjednik Saveza opština i gradova Republike Srpske Ljubiša Ćosić rekao je da su usvojene izmjene i dopune Zakona o koncesijama dobre, jer jedinice lokalne samouprave stavlja u povoljniji položaj.\nĆosić je naglasio da ovaj zakonski akt potpunije uređuje ovu oblast, preciznije određuje samu materiju koncesione naknade, te proširuje mogućnost davanja koncesije na određene oblasti i preciznije definiše na koji način će to biti uređeno.\n"Primjenom ovog zakona lokalne zajednice će za prirodna bogatstva na svom području uspjeti da ostvare određenu korist i veći prihod. Tu, prije svega, mislim na elektroenergetske objekte, područja koja su bogata šumom i koja su lovna ili zaštićena područja", istakao je Ćosić i dodao da je dobar potez resornog ministarstva što dopunjuje ovaj zakon.\nPrema njegovom mišljenju, ovaj zakon je veoma bitan i za lokalne zajednice koje će određene oblasti poput trgovine, ugostiteljstva ili komunalne djelatnosti, razvijati na bazi javno-privatnog partnerstva, a kroz davanje koncesije bilo za ustupljeno pravo ili korištenje koncesije.\n"Za Savez je bitno, a odnosi se na funkcionisanje lokalnih zajednica, da se, osim koncesione naknade u oblasti elektroenergetike, energetike, rudarstva i geologije, što je do sada tretirano, uvodi i mogućnost uvođenja novih koncesionih naknada u oblasti trgovine, turizma i ugostiteljstva, saobraćaja i veza, poljoprivrede, šumarstva i vodoprivrede", naglasio je Ćosić.\nOn je naveo i da je lokalnim zajednicama interesantna i koncesiona naknada u oblasti komunalne djelatnosti, upravljanja otpadom i obavljanja djelatnosti u zaštićenim područjima.\nĆosić je naglasio da se donošenjem ovog zakonskog akta rješava situacija da naknada za korištenje određenih prirodnih resursa bude naplaćivana dva puta po osnovu različitih propisa.\n"Paralelno sa ovim zakonom ide i zakon o prestanku važenja Zakona o naknadama za korištenje prirodnih resursa u svrhu korištenja električne energije, tako da će biti izbjegnuta situacija da se neka naknada naplaćuje dva puta", pojašnjava Ćosić.\nPrema njegovom mišljenju, predlaganjem ovog zakona išlo se u dobrom pravcu zato što je njime dopunjena odredba prema kojoj se vrši raspodjela prihoda od koncesione naknade za proizvodnju elektirčne energije na način da se dijeli između Budžeta Republike Srpske i budžeta jedinica lokalne samouprave na čijoj se teritoriji obavlja koncesiona djelatnost u omjeru 95:5 odsto.\nOn ukazuje i na to da ovaj zakon u dva dijela reguliše koncesionu naknadu - koncesiona naknada za ustupljeno pravo i koncesiona naknada za korištenje koncesije.\n"Zakonom je za svaku od navedenih oblasti tačno utvrđen raspon u procentima koliko ide za uspupljeno pravo, a koliko za korištenje koncesije", rekao je Ćosić.\nNavodi da je ovim zakonom konačno utvrđeno, kad je u pitanju naknada za korištenje elektroenergetskih objekata, da se ona obračunava po proizvedenom kilovat-satu što do sada nije bio slučaj, tako da lokalnim zajednicama i to ide u prilog.\nJoš iz iste kategorije: « Parlament Srpske usvojio Zakon o koncesijama Đokić: Nismo podlegli pritiscima opozicije »


Osmanagić odgovara na "preporuku" dr. Govedarice - Klix.ba\n18.9.2007. u 18:00\nPredsjednik Upravnog odbora Fondacije "Arheološki park: Bosanska piramida Sunca" Semir Osmanagić zahvalio je na ljubaznoj "preporuci" dr. Blagoja Govedarice da Fondacija predstavi otkriće prvih evropskih piramida na Kongresu u Zadru koje će biti održano od 19.-23. septembra te uime Fondacije izrazio razočarenje što je "preporuka" stigla dan uoči Kongresa.\n"Malo smo razočarani što nam dr. Govedarica preporučuje da se pojavimo na Kongresu Asocijacije evropskih arheologa samo jedan dan uoči početka. S obzirom da su za datum održavanja znali nekoliko mjeseci unaprijed bilo bi logično da su organizatori poslali poziv ranije, a ne da preporuka dođe od jednog od pozvanih 24 sata prije otvaranja konferencije", stoji u saopćenju.\nFondacija, uprkos tome, izražava spremnost i rado prihvata poziv da razgovara s evropskim arheolozima "koji dosada nisu pokazivali interes da dođu u Visoko".\n"Iskoristit ćemo svaku priliku da naučno argumentirano razmjenimo mišljenja s arheološkom asocijacijom koja već dvije godine piše peticije za zaustavljanje istraživanja u Visokom i da im pokažemo zašto su bili u krivu", objašnjeno je.\nU saopćenju se navodi kako je Fondacija nakon dvogodišnjih multidisciplinarnih istraživanja dobila i međunarodnu verifikaciju rezultata od vodećih svjetskih stručnjaka za piramide – eksperata iz Egipta.\n"Ako su egipatski specijalisti za piramide mogli jednodušno da ocijene da se u Visokom nalaze kolosalne kamene strukture građene ljudskom rukom u obliku piramida, da one imaju svoju pravilnu geometriju, perfektnu orijentaciju, arhitektonsku strukturu, da imaju prateći kompleks podzemnih tunela, vjerujemo da će i arheolozima iz Evrope, od kojih se većina ne bavi ovom problematikom, biti lako da ocijeni zašto BiH postaje arheološkim blagom svijeta", navodi se u saopćenju Fondacije.\nFondacija poziva Asocijaciju evropskih arheologa da pošalje tačan termin kada mogu predstaviti svoj projekt.\nSastav ruske vlade će se znati do kraja mjeseca


"Malo sam odmarao, ali sam pauzu iskoristio i da se pripemam za završnicu sezone. Uz dosta kondicionih treninga, stigao sam i da vozim na raznim stazama kako bih ostao u što boljoj trkačkoj formi. Svakodnevno sam i na vezi sa inženjerom s obzirom da moj tim radi na pripremi novog Seat Leon Racer-a koji mi je obezbedio B3 racing" - rekao je srpski as na povratku iz Amerike.\nBorkovića koji je polusezonu u FIA ETCC završio na prvom mestu sa osvojenih 56 bodova do kraja sezone očekuju još tri trkačka vikenda: Brno (Češka), Zolder (Belgija) i Pergusa (Italija). Poseban izazov za našeg asa biće staza u Brnu, jer je to domaći teren njegovog najvećeg konkurenta Fulina.\n"Moram biti izuzetno mudar da zadržim prednost koju sam stekao u odnosu na ostale vozače u prvom delu sezone. Sada mi je svaki bod važan i trebalo bi da izbegavam nepotrebne duele. Iako sam trenutno u prednosti u odnosu na ostale, siguran sam da će se pobednik znati tek na poslednjoj trci na Siciliji, s obzirom da se tu osvajaju dupli bodovi. Najveći izazov za mene je da se pred nastavak sezone oslobodim psihičkog pritiska jer se nalazim na čelu tabele" - rekao je Borković.\nViše iz ove kategorije « Borković ubedljivo najbolji u Francuskoj Fantastični Borković pobedio i u Brnu »


Vučić: Za vakcinisane 3.000 dinara - Bujanovačke\nPočetna DRUŠTVO Vučić: Za vakcinisane 3.000 dinara\nBujanovačke5. maj 2021.DRUŠTVO, KORONA, NASLOVNA0\nBujanovac, 5. maj 2021. Svi građani stariji od 16 godina koji su se vakcinisali ili koji će se vakcinisati do 31. maja dobiće dodatnu finansijsku pomoć od 3.000 dinara, najavio je predsednik Srbije Aleksandar Vučić.\nNa njegovu inicijativu Vlada već priprema odluku o finansijskoj podršci građanima koji su se vakcinisali protiv zarazne bolesti kovid-19.\nRok za prijavu će biti 15. jun, navode u Vladi, prenosi RTS.\n-Ne možemo da donosimo negativne diskriminacione mere za one koji ne žele da prime vakcine, iako mislim da je to neodgovorno i sebično da se neko ne vakciniše. Razmišljali smo zato kako da nagradimo ljude koji su pokazali odgovornost i doneli smo odluku da damo dodatnu finansijsku pomoć za ljude koji su se vakcinisali – rekao je Vučić za Pink.\nOn je rekao i da će Vlada Srbije razmatrati odluku da zaposleni u javnim preduzećima i javnim organima – vojnici i policajci, ukoliko nisu vakcinisani, a zaraze se koronom, nemaju plaćeno bolovanje od korone.\n-To je po meni više nego fer – kaže Vučić i dodaje da se on kao vrhovni komandant Vojske Srbije vakcinisao te da nema logike da neki vojnik smatra da je pametniji i da odbija da se vakciniše.\nTAG3000 dinara bolovanje pomoć vakcinacija\nPrevious PostPotpuno otvaranje ugostitelja verovatno u subotu Next PostTokom praznika 6 vozača na trežnjenju i 9 saobraćajki\nDr Denčić: Bujanovčani, dovedite decu na vakcinaciju


Tag / KK Darušafaka / Vesti online\nDaglas najkorisniji košarkaš 29. kola Evrolige\nKošarkaš Darušafake Toni Daglas proglašen je za najkorisnijeg igrača 29. kola Evrolige, objavljeno je na sajtu tog takmičenja.\nDarušafaka pobedila Radonjićev Bajern\nKošarkaši minhenskog kluba poraženi su na gostovanju Darušafaki u 29. kolu Evrolige.\nŽalgiris "ubio" Darušafaku, Makabi dobio Himki (VIDEO)\nKošarkaši Makabija savladali su Himki u gostima rezultatom 76:71, Žalgiris dočekao Darušafaku i ubedljivo slavio rezultatom 94:67, 28. kolu Evrolige.\nDarušafaka iznenadila (VIDEO)\nKošarkaši Darušafake pobedili su Himki sa 91:85, u 27. kolu Evrolige.\n20:30 >> 22:46\nFenerbahče ubedljiv u istanbulskom okršaju prvog i poslednjeg\nEvropski viceprvak kao gost savladao Darušafaku sa 97:75 u prvom meču drugog dana 23. kola Evrolige.\nMicić razdelio 11 asistencija protiv Darušafake\nMinus 30 u Moskvi, Real "jedva" sa Dačkom (VIDEO)\nPobedničkim pogotkom Norisa Kola na tri sekunde do kraja, šampion ABA lige je pobedio Darušafaku 75:74 u "Morači".\nPrekid u Rusiji, Darušafaka šokirala Olimpijakos (VIDEO)\nKošarkaši Baskonije bii su ubedljivi na gostovanju u Rusiji i pobedili Himki sa 85:77 u 15. kolu Evrolige. Dok su košarkaši Darušafake ostvarili su najveću pobedu u Evroligi ove sezone, oni su...


Futurea Festival u Zenici, promocija on-line obrazovanja – BDF\nFondacija Boris Divković je ove godine sudjelovala na dječijem festivalu Futurea Festival, koji se održao u Zenici, 30. maja 2016. zajedno sa organizacijom One World Citiznes iz Nizozemske, sa kojom je uspostavila saradnju na različitim projektima koji se tiču obrazovanja i mladih. Tokom priprema za učešće na Festivalu tim Fondacije Boris Divković je osmislio i relizirao promociju on-line obrazovanja. Svrha promocije jeste da se djeci i roditeljima predstavi koncept neformalnog obrazovanja putem interneta te da se iskoriste mogućnosti za obrazovanje koje su dostupne na internetu.\n„Naša zamisao je bila da pokušamo upoznati i djecu i odrasle sa prednostima korištenja interneta s ciljem obrazovanja kao i da im predstavimo nekoliko zaista kvalitetnih i sadržajnih web stranica putem kojih mogu steći znanje ili da ga nadograde iz oblasti koje ih zanimaju. Nastojali smo da naglasimo mogućnosti on-line obrazovanja koje se mogu iskoristiti besplatno i koje su uvijek dostupne bez obzira na vrijeme i mjesto. Nažalost internet je postao alat koji se sve manje upotrebljava za edukaciju, a sve više za razonodu i svjesni te činjenice nastojali smo jedan dan posvetiti pažnju obrazovanju i mogućnostima koje su na internetu dostupne svima,“ izjavio je Izudin Karić koji je zajedno sa Elmedinom Brankovićem učestvovao na izradi i sprovedbi ove promocije.\n“Bitno je da mlade, koji neminovno koriste internet u svakodnevnim aktivnostima, podstaknemo na kreativnost i olakšamo im kretanje kroz socijalne mreže, tako što će ostaviti svoj lični kreativni pečat. Kroz linkove koji se nalaze na dnu druge stranice flajera, se mogu kreirati različiti posteri za socijalne mreže, urediti fotografije i ubacivati tekstove na iste, kao i pripremiti prezentacije kroz platformu koja pruža mogućnost kreativnijeg i vizualno atraktivnijeg sadržaja”, dodao je Elmedin Branković.\nZarad promocije pripremili smo i izradili letak o online obrazovanju koji smo podijelili posjetiocima Festivala te i Vama predstavljamo sadržaj koji smo pripremili. Nadamo se da ćete pod navedenim linkovima pronaći nešto i za sebe te da ćete ideju o korištenju interneta kao izvora znanja prenijeti i drugima. Letak možete pogledati u nastavku kao i par fotografija sa naše promocije.


Lokalna samouprava o početku školske godine sa direktorima škola i Predškolske ustanove - JuGmedia\nPredsednik opštine Medveđa Nebojša Arsić održao je sastanak sa direktorima škola i Predškolske ustanove i prilikom istakao je da je sve urađeno za nesmetan početak nastave u školama i vrtićima na teritoriji ove opštine, gde će oko 800 učenika i predškolaca ovih ustanova započeti novu školsku godinu, uz svesrdnu podršku resornog ministarstva i lokalne samouprave.\n“Jako je bitno da se nastava odvija u školama, i da uz brigu o zdravlju učenika, omogući i socijalizacija, druženje između učenika, komunikacija i fizička aktivnost. Najbitnije je zdravlje učenika i pridržavanje uputstava Instituta za javno zdravstvo Republike Srbije, a kvalitet nastave u učionici može se ostvariti i časom od 30 minuta, sigurno mnogo više nego kod nastave na daljinu”, ocenio je Arsić.\nSiguran je, kaže, da će, ukoliko budu poštovali sve što je propisano, izbeći rizike ili ih svesti na najmanju moguću meru i poželeo sreću učenicima, nastavnicima i roditeljima đaka u novoj školskoj godini koja počinje 1. septembra.\n„Nastavnici će u novim uslovima morati da promene način rada i odustati od klasičnih metoda, te će učenike upoznavati o najbitnijim činjenicama, jer je bitan ishod učenja. S obzirom da će čas trajati 30 minuta, prosvetni radnici će morati da se fokusiraju na najbitnije segmente nastavne jedinice i biće u stalnom kontaktu sa učenicima“, navela je direktor Osnovne škole „Gornja Jablanica“ u Medveđi Slavica Đonić.


Poslanici danas o Predlogu zakona o referendumu - Sandžak Haber - Sandžačke Internet Novine\nNaslovna Featured Istaknuto Poslanici danas o Predlogu zakona o referendumu\nMinistarka državne uprave i lokalne samouprave Marija Obradović izjavila je danas, predstavljajući Zakon o rerefendumu i narodnoj inicijativi, da se uređuje obaveza nadležne izborne komisije da u roku od 20 dana od dana raspisivanja referenduma usvoji akt kojim se građanima pružaju informacije o pitanju, odnosno aktu o kojem se odlučuje.\nTaj akt se objavljuje u medijima, rekla je Obradović i navela da se u informacijama koje se šalju na mesta prebivališta napiše takođe treba da stoji “za i protiv” teme o kojoj se građani izjašnjavaju kako bi svaki birač imao jasnu sliku o referendumskom pitanju.\nObradović je tako odgovorila na kritike da građani neće biti dovoljno informisani o čemu se izjašnjavaju na referendumu.\n“Očekujem da referendmuska kampanja na nekom sledećem referendumu bude ključna za rezultate referenduma. Ona će trajati od dana raspisivanja referenduma do dana održavanja”, rekla je Obradović u Skupštini Srbije.\nOna je navela da je važeći zakon o referendumu donet 1994.godine, da je minimalno izmenjen 1998.godine i da je po nizu rešenja prevaziđen i neusaglašen sa Ustavom.\n“U osnovu taj zakon ne omogućava građanima da efikasno iskoriste svoje pravo u vrsenju vlasti, a zbog velikog nedostataka referendum i narodna inicijativa su se retko koristili”, rekla je Obradović.\nPrema njenim rečima, neke od ključnih odredbi važećih zakona nisu u skladu sa Ustavom, a među njima je i cenzus.\nOna je objasnila da se odredba da je za uspeh referenduma potrebno da glasa više od polovine upisanih birača, kako je to sada, može smatrati neusklađenom sa Ustavom.\nKada je reč o narodnoj inicijativi, Obradović je kazala da je predlog zakona utvrdio obavezu da potpisi birača budu overeni kod ovlašćenih overivača i da se za to plati naknada od 40 dinara.\nOdgovarajući na kritike da je potrebno oko 10.000 evra (30.000 potpisa) i da to onemogućava sprovođenje narodne inicijative, Obradović je kazala da se zaboravlja da elektronski potpisi ne podležu overavanju.\nPrethodni tekstPopis prioritet u radu BNV u narednom periodu, ta ustanova i Koordinacija nacionalnih saveta važni partneri\nSledeći tekstZa deset meseci u Srbiji rođeno 50.974, a preminulo 108.379 osoba


NIN, Vreme i Nedeljnik ne mogu na police "Lounge"-a Er Srbije - MediaSfera\nKompanija Er Srbija zaposlenima je uputila neobičan mejl. Naime, u poruci koji je interno prosleđen zaposlenima, a koji je juče objavljen na društvenim mrežama, jasno se navodi da se vodi računa o novinama koje se nalaze u „Lounge“-u (salonu) ove kompanije na Aerdromu Nikola Tesla, kao i njihovom sadržaju.\nNavedeno je i da sve novine koje gosti ostave iza sebe budu momentalno sklonjene i da se ne izlažu na police. Posebno je ukazano na to da se obrati pažnja i da se nikako ne izlažu NIN, Vreme, Nedeljnik i novine „sličnog sadržaja“.\nAutentičnost mejla supervizora Er Srbije kolegama u kom im skreće pažnju na to da novine koje gosti ostave u Salonu ove kompanije na aerodromu ne izlažu na police i da se posebna pažnja pritom obrati na „NIN, Vreme, Nedeljnik i novine sličnog sadržaja“, potvrdila je sama kompanija na medijske upite. U spornom mejlu se, inače,u poslednjoj rečenici navodi za pomenute nedeljnike – „nikako ne izlagati“.\nNa pitanje zbog čega je naglašeno da se uklone NIN, Vreme, Nedeljnik, kao i novine sličnog sadržaja, iz kompanije Er Srbija N1 nije dobio odgovor.\nKada je Dragan Đilas, jedan od lidera SzS objavio ovaj mejl, konstatovao je i da je savetnica predsednika Sebije Suzana Vasiljević članica Nadzornog odbora u ovoj kompaniji. Suzana Vasiljević je za Danas rekla da „Nadzorni odbor ne odlučuje o medijima sa kojima Er Srbija ima ugovore“.\nIzvor: N1, Nedeljnik, Danas\nTagoviAerodrom beograd Er Srbija Lounge novine


Računovođe izvor informacija za 80 odsto malih privrednika\nTanjug 4. januara 2022. 12:20\nBEOGRAD – Više od 80 odsto malih privrednika, kada naiđe na problem ili nedoumicu, pomoć traži od računovođa, dok se četvrtina njih oslanja na iskustva prijatelja, rezultati su koje je danas saopštio NALED.\nPrema rezultatima ovog NALED-ovog istraživanja, petina malih privrednika za pomoć se obraća državnim institucijama.\nNajmanji broj ljudi iz privrede do informacija dolazi samostalno, pretraživanjem sajtova nadležnih organa i društvenih mreža ili na neki drugi način.\nRegulatorni indeks Srbije (RIS) koji objavljuje NALED pokazuje da je pandemija, ne samo poremetila funkcionisanje privrede, već da se loše odrazila i na kvalitet rada ministarstava pri donošenju propisa.\n„Sa 46,3 poena od mogucih 100 to je slabiji rezultat i u odnosu na RIS iz 2016. koji je iznosio 50,6 i pokazuje da i posle šest godina regulatorno okruženje i dalje pati od istih izazova“, piše u saopštenju.


Zbog toga na prugama ŽRS sedam vozova natovarenih željeznom rudom čeka na nastavak putovanja do zeničkog Mitala, rečeno je na konferenciji za novinare održanoj 25. novembra 2013. godine u Doboju. Uvedeno transportno ograničenje odnosi se na željeznu rudu, boksit i drvo.\n- Posljedice ove blokade su, pored sedam vozova punih željezne rude koji stoje u stanici u Doboju i obustavljen utovar robe u stanici Omarska za Arcerol Mital u Zenici. S obzirom da do kraja godine imamo obavezu da prevozimo po šest vozova dnevno za kompaniju Arcelor Mital iz Zenice, transportnim ograničenjem po osnovu samo tog prevoza ŽRS su trenutno u gubitku oko 220.000 KM ili 60.000 KM dnevno – rekao je izvršni direktor Poslova prevoza Draženko Todorović.\nBranislav Đurica, izvršni direktor Ekonomskih poslova u Željeznicama Srpske ovakav potez Željeznica Federacije BiH smatra nekorektnim, jer su ŽRS sve što je dogovoreno na sastanku u Doboju u vrlo kratkom roku i ispoštovale.\nOn je novinarima pojasnio da ŽRS imaju dug prema ŽFBH, ali ne u visini koju njihovi predstavnici prezentuju javnosti.\nTo je ustanovljeno i na zajedničkom sastanku, a i dan kasnije nakon usaglašavanja međusobnih obaveza i potraživanja od strane finansijskih službi.\n- Knjigovodstveni nominalni dug koji imamo prema ŽFBH je oko 4,5 miliona KM, od čega se na Mital odnosi 1,8 miliona KM i na Aluminu 880.000 KM. Taj dug još nije dospio na naplatu, s obzirom na ugovorene uslove plaćanja koji dospijeva sukcesivno u narednih 60 dana, nakon čega ŽRS izmiruju svoje obaveze prema ŽFBH – pojasnio je Đurica.\nOstatak duga od 1,82 miliona KM je posljedica nenaplaćenih potraživanja od Alumine Zvornik i Unisa Derventa, čija su ukupna dugovanja znatno veća od ovog duga.\nNa konferenciji je istaknuta zabrinjavajuća činjenica evidentnog velikog pada prevoza roba ŽFBH u kojima učestvuju i ŽRS, što utiče na ostvarenje planiranog obima prevoza roba.\n- Analiza koja je vršena za proteklih 14 godina pokazala je da su ŽFBH osam godina dugovale nama, pa ipak nikada nismo ni pomislili na uvođenje transportnog ograničenja. Blokadu smatramo nekorektnim potezom, prvenstveno jer su postojali precizni dogovori kako da se prevaziđe ova situacija koje smo ispoštovali – rekao je Đurica.\nO novonastaloj situaciji zbog transportnog ograničenja, koje je i dalje na snazi, sutra će raspravljati Uprava i Nadzorni odbor na vanrednoj sjednici.


Lavrov Keriju: Medijska kampanja protiv Rusije nedopustiva - 10.03.2016, Sputnik Srbija\nLavrov Keriju: Medijska kampanja protiv Rusije nedopustiva\nSjedinjene Američke Države moraju da prekinu antirusku medijsku kampanju jer ona onemogućava praktičnu saradnju Moskve i Vašingtona, poručio je šef ruske... 10.03.2016, Sputnik Srbija\npolitika, vesti, sirija, ženeva, džon keri, sergej lavrov, stafan de mistura, ujedinjene nacije, savet bezbednosti un\nSjedinjene Američke Države moraju da prekinu antirusku medijsku kampanju jer ona onemogućava praktičnu saradnju Moskve i Vašingtona, poručio je šef ruske diplomatije Sergej Lavrov u telefonskom razgovoru s američkim državnim sekretarom Džonom Kerijem.\n„Lavrov je skrenuo pažnju na neophodnost da se prekine ciljana medijska antiruska kampanja na Zapadu koju podgrevaju SAD, a koja nikako ne doprinosi praktičnoj saradnji u pravcima od obostranog interesa“, saopšteno je iz Ministarstva inostranih poslova Rusije.\nU razgovoru koji je održan na američku inicijativu bilo je reči o produbljivanju vojne saradnje Rusije i SAD radi podrške primirju u Siriji.\n„Zaključeno je da je neophodno dalje produbljivati rusko-američku vojnu koordinaciju kako bi se dao doprinos poštovanju uslova primirja i kako bi se proširio pristup humanitarne pomoći stanovništvu u blokiranim oblastima (u Siriji)“, navedeno je u saopštenju.\nMinistri su, takođe, zaključili da predstojeći međusirijski pregovori u Ženevi moraju da se vode uz obzir na interese svih etničkih i konfesionalnih grupa u Siriji.\nNova runda pregovora sirijske vlade i opozicije održaće se od 14. do 23. marta, saopštio je u sredu specijalni izaslanik Ujedinjenih nacija za Siriju Stafan de Mistura.


Kotor Art ulaže u talente - Volim Podgoricu\nUHAPŠEN BUDVANIN: Vozio sa 2,34 promila alkohola u krvi, pa dobio 15 dana zatvora\nMARKOVIĆ: Da postoje Krivokapićevi Vlada i Kabinet – možda bi imalo smisla polemisati\nUhapšen osumnjičeni za ubistvo britanskog poslanika\nCetinjski manastir vraćen Mitropoliji crnogorsko-primorskoj\nPočetna/NOVOSTI/Kultura/Kotor Art ulaže u talente\nKotor Art ulaže u talente\nAdmin Send an email 22. Juna 2017.\n„KotorArt Don Brankovi dani muzike već 16 godina ulažu u talente. Ove godine lansiraćemo platformu “KotorArt Talenti” putem koje ćemo na koncertima u Crnoj Gori i regionu uz logističku podršku KotorArta, predstaviti četvoro učenika Muzičke škole “Vida Matjan” koji su dobitnici brojnih nagrada. Prva prilika prilika za njihov nastup kao KotorArt talenata biće 31. jula u okviru koncerta u hotelu Regent gdje će biti i predstavljeni dometi dosadašnje saradnje Santa Barbare i Kotora, dva pobratimska grada“, saopštila je Sara Lakičević, PR festivala KotorArt.\nNastavak saradnje KotorArt – Don Brankovih dana muzike i Muzičke akademije zapada iz Santa Barbare, biće definisan krajem juna u Kaliforniji gdje će na poziv organizatora, tokom trajanja Akademije, boraviti Marina Mikić, asistentkinja umjetničkog direktora Don Brankovih dana muzike Ratimira Martinovića.\nU saradnji sa Muzičkom akademijom zapada, već nekoliko godina unazad, KotorArt organizuje audiciju za dodjelu stipendija za jednomjesečni boravak i rad u okviru ove prestižne svjetske institucije. U pitanju je puna stipendija koja podrazumijeva putne i troškove jednomjesečnog boravka kao i participaciju u radu majstorskih kurseva, orkestra i svih drugih programa Akademije.\nDo sada je ovu audiciju u Kotoru položio prvi čelista Sarajevske filharmonije Isak Haračić, koji je, ovo iskustvo nazvao “životnom šansom za jednog muzičara”. Takođe, nekoliko muzičara je dobilo pismo ohrabrenja i poziv da ponovo apliciraju. Inače, hiljade muzičara iz cijelog svijeta godišnje aplicira za ovu prestižnu muzičku instituciju i njene programe.\nKotorArt Don Brankovi dani muzike već godinama pružaju podršku mladim naraštajima u njihovim umjetničkim počecima.\nIz godine u godinu, KotorArt organizuje koncerte muzičke škole „Vida Matjan“, na kojima se pred-stavljaju najbolji učenici ove ustanove. U okviru KotorArt-Don Brankovih dana muzike redovno, rame uz rame, nastupaju najistaknutiji crnogorski solisti ali i naši najperspektivniji muzičari.\nDani evropskog filma u Crnoj Gori od 3. jula\nUCG IMA NOVI SAJT: Svi fakulteti na jednom mjestu\nUZEO IM JOŠ JEDNU KLJUČNU POZICIJU: Carević nastavlja sa čistkom Demokrata\nUHAPŠEN BUDVANIN: Vozio sa 2,34 promila alkohola u krvi, pa dobio 15 dana zatvora - https://t.co/DHad9XBumh https://t.co/NCul4UqN9b\nMARKOVIĆ: Da postoje Krivokapićevi Vlada i Kabinet – možda bi imalo smisla polemisati - https://t.co/rBjr3OjOff https://t.co/WNFgzYZclO


Hajde da pričamo o Crvenoj zvezdi u Ligi šampiona (VIDEO) – DELIJE.AT / DELIJE SALCBURG / DELIJE AUSTRIJA\nNaša voditeljka Jovana Strinić razgovarala je novinarom redakcije MOZZART Sport Darjanom Nedeljkovićem i bukmejkerom Nebojšom Rašićem o tome šta čeka srpskog šampiona u grupnoj fazi elitnog takmičenja\nPosle 26 godina čekanja, Crvena zvezda ponovo je u evropskoj fudbalskoj eliti! Prvi put od osnivanja Lige šampiona u ovom formatu srpski šampion biće deo grupne faze, gde će u Grupi C vojevati bitke sa Pari Sen Žermenom, Liverpulom i Napolijem.\nTim povodom ekipa Mozzart TV-a pripremila je pravu poslasticu za navijače najtrofejnijeg srpskog kluba.\nO tome šta Crvenu zvezdu očekuje u grupnoj fazi, po mišljenju stručnjaka najatraktivnijoj u ovogodišnjem izdanju, ali i šansama Crvene zvezde u mečevima s najboljim klubovima Evrope naša Jovana Strinić razgovarala je sa Darjanom Nedeljkovićem, novinarom portala MOZZART Sport, ali i bukmejkerom kladionice MOZZART Nebojšom Rašićem.\nMala napomena: emisiju smo snimali dan posle žreba, a pre kraja prelaznog roka u kojem je Zvezda dovela Marka Marina, Gorana Čaušića i vratila Ričmonda Boaćija.\nAdžić ide u Anderleht, Zvezdi 800.000 evra\nMladi reprezentativac Srbije pred selidbom u Belgiju i napuštanjem najtrofejnijeg srpskog kluba pre 20. rođendana Šanse da Luka Adžić ostane u Crvenoj zvezdi i u narednoj sezoni su minimalne, nalazi se pred prelaskom u Anderleht! Nema još dogovora između rukovodstva šampiona Srbije i mladog igrača oko novog ugovora, dok sporazum i nije na vidiku sve je jasnije […]\nUDARNA VEST DANA – Top sudija deli pravdu Zvezdi u Salcburgu\nPosted on 27. avgusta 2018. 27. avgusta 2018. Author Webmaster\nNa centru Red Bul Areni Džunejt Čakir Crvenoj zvezdi će u jednom od najvažnijih mečeva u ovom milenijumu pravdu deliti jedan od najboljih svetskih sudija u ovom trenutku. Reč je o 42 – godišnjem Turčinu Džunejtu Čakiru. Iočigledno da predstavnici UEFA smatraju da duel na Red Bul Areni predstavlja jedan od derbija plej-of runde kvalifikacija za […]\nIntervju / Izjave Mediji Milan Gajić Super Liga Srbije FK Crvena Zvezda\nGajić oprezan: Da mirne glave uđemo u derbi\nPosted on 24. februara 2019. 24. februara 2019. Author Webmaster\n„Imamo dovoljno vremena da pripremimo utakmicu. Derbi je uvek specifičan, to se pokazalo mnogo puta do sada“, kaže bek crveno-belih Milan Gajić nije dugo čekao na prvenac u dresu Crvene zvezde, koji je na kraju odlučio pitanje pobedika na prilično neugodnom gostovanju. Mladi reprezentivac Srbije nije krio zadovoljstvo zbog premijernog pogotka. „Presrećan sam zbog prvenca u […]\nMilojević pred derbi: Istorija Vojvodine pokazuje njenu vrednost, biće pravi spektakl


Garibija: Uvećavamo subvencije za grijanja sa 450 na 500 KM\nKako je prošle sedmice i najavljeno, subvencije grijanja najugroženijim kategorijama u Kantonu Sarajevo uvećane su sa 90 na 100 KM mjesečno. Pravo na subvencioniranje grijanja trenutno ima oko 1370 najugroženijih domaćinstava u Kantonu Sarajevo. Subvencije se plaćaju za pet mjeseci grijne sezone, tačnije za novembar, decembar, januar, februar i mart, što za cijelu sezonu predstavlja uvećanje sa 450 na 500 KM. Važno je reći i da će se uvećanje ovogodišnje subvencije primjenjivati retroaktivno na cjelu godinu, odnosno da će korisnici moći ostvariti subvenciju po u novom iznosu za januar, februar i mart.\nCjelokupni resor se zasniva na paušalnim procjenama i tek ćemo sa jedinstvenim registrom korisnika moći imati osnovu za reformu zasnovanu na stvarnoj potrebi, međutim ovdje je bilo prostora za brzo djelovanje jer se bez sumnje radi o najugroženijim porodicama sa najmanjim primanjima ili negdje čak potpuno bez primanja. Nažalost, svjedoci smo da nepravde ima mnogo i nećemo sve riješiti, ali nastojimo da radimo u korist umanjenja razlika i želimo najviše pomagati onima koji su najugroženiji. Kada pogledamo kakvi su uslovi potrebni da bi se ova subvencija ostvarila, trebamo se postidjeti što kod nas uopšte živi toliko ljudi sa tako malim primanjima.\nPravo na subvencioniranje imaju pojedinci i porodice čija primanja po članu domaćinstva ne prelaze 70 KM, penzioneri koji žive sami i primaju manje od 160 KM, dvočlane porodice penzionera čija primanja ne prelaze 220 KM, kao i osobe paraplegičari. Jedan od dodatnih uslova je da stan ili kuća u kojima žive nisu veći od 44m2, odnosno dodatnih 10m2 po glavi domaćinstva, a pravo imaju i kategorije koje ispunjavaju pravo na stalnu novčanu pomoć. Ministarstvo rada, socijalne politike, raseljenih lica i izbjeglica Kantona Sarajevo je obezbjedilo sredstva u budžetu i neće imati problema sa isplatom uvećanih subvencija za 2019. godinu.\nMinistarstvo uvodi red u ovu oblast, sredstva za subvencioniranje se doznačavaju za centralno grijanje, prirodni gas i druge vidove grijanja. Za centralno grijanje i prirodni gas sredstva se po ispostavljenoj fakturi uplaćuju direktno javnom preduzeću, dok se za druge vidove grijanja isplaćuju korisniku prema priloženom fiskalnom računu. Na taj način onemogućeno je gomilanje dugovanja prema komunalnim preduzećima, kao i kupovina ogrjeva bez računa.\nPrvobitna namjera tima Ministarstva je bila i da zabranimo kupovinu uglja subvencijama, ali analiza je pokazala da samo mali broj subvencioniranih korisnika zaista kupuje ugalj ovim novcem. Zaključili smo da nećemo raditi ekološku reformu preko leđa najugroženijih građana. Stoga je na inicijativu Damira Filipovića, ministra prostornog uređenja i okoliša, dogovoren alternativni program koji će uskoro biti predstavljen.\n> Vlada u Kantonu Sarajevo povećala socijalne naknade, prvi put nakon 11 godina\n> Inicijativa za izmjenu kriterija u Javnom pozivu za kandidovanje programa utroška sredstava namijenjenih za uvezivanje radnog staža\n> Izdvojeno 2,6 miliona za utopljavanje 15 objekata javnih ustanova u Kantonu Sarajevo\n> Minimalnim povećanjem plata i penzija mnogi su gubili pravo na socijalnu pomoć


Američki naučnici: Nismo uspeli da pronadjemo tamnu materiju\nBeta\t 21. jula 2016. 16:45\nTim američkih naučnika saopštio je danas da posle tri godine rada nije uspeo da pronadje tamnu materiju.\nNaučnici su tri godine tražili tragove tamne materije u bivšem rudniku zlata u Južnoj Dakoti, ali uprkos osetljivoj opremi koja je radila bolje nego što se očekivalo, nisu uspeli da pronadju nevidljive čestice koje čine četiri petine ukupne materije u univerzumu.\n“Ponosni smo što je oprema radila tako dobro i razočarani što ništa nismo videli”, rekao je fizičar Danijel Mekinsi s Univerziteta u Kaliforniji.\nProjekat Veliki podzemni ksenonski eksperiment (Large Underground Xenon experiment – LUX) vredan 10 miliona dolara jedan je od tri na kojima naučnici rade u potrazi za tamnom materijom pored Medjunarodne svemirske stanice i evropskog Velikog hadronskog sudarača.\nTamna materija dosad nije uočena, ali je njeno postojanje izvedeno iz teorijskog modela koji objašanjava širenje svemira i nastajanje galaksija.\nU rudniku u Južnoj Dakoti naučnici su se nadali da će zemlja zakloniti pozadinsko zračenje i da će velika količina tečnog ksenona proizvesti iskrice kada dodju u dodir s česticama tamne materije, takozvanim WIMP (weakly interacting massive particles – slabo reagujućim masivnim česticama).\nZbog neuspeha u nalaženju tih čestica, fizičari bi mogli da razmotre nove kandidate za tamnu materiju, mada su WIMP i dalje najodrživija opcija, rekao je Nil Viner, direktor Centra za kosmologiju i fiziku čestica na Njuorškom univerzitetu, koji nije učestvovao u projektu LUX.\nNaučnik Ričard Gejtskel, koji je radio na LUX-u, rekao je da su naučnici već počeli da rade na prepravci rudnika u Južnoj Dakoti za 50 miliona dolara vrednu, mnogo veću verzuju LUX-a. Taj eksperiment, nazvan LZ, biće 70 puta osetljiviji i počeće da radi 2020. godine.\nI s novom eksperimentom neće bit lako da se uoči tamna materija, rekao je Gejtskel i objasnio da su čestice tamne materije svuda oko nas, ali da je problem što su “suludo slabe” pa prolaze kroz Zemlju kao da ne postoji.\nGejtskel, koji 28 godina traga za tamnom materijom, kaže da ipak postoji mogućnost da naučnici pokušavaju da nadju nešto što ne postoji.


Knjiško paljenje javnog mnjenja - Istinomer\nKnjiško paljenje javnog mnjenja\nTim Istinomera 1. 11. 2019.\nViše od dve nedelje javnost u Srbiji imala je priliku da sluša različite interpretacije jednog (pseudo)događaja - paljenje knjige Gorana Vesića. Nakon pojavljivanja drugog snimka, koji je najavljen kao ključni i koji, kako ističu mediji bliski vlasti, "razotkriva prljavu igru", Dragan Đilas tvrdi da je film montiran u kuhinji bivšeg šefa Biroa za komunikacije u Vladi Zorana Đinđića Vladimira Bebe Popovića i da zapravo pokazuje da je funkcioner SSP Branko Miljuš tražio od ljudi da ne pale knjigu.\nKada je 14. oktobra u galeriji „Progres“ održana promocija „Knjige o Beogradu“ zamenika gradonačelnika Beograd Gorana Vesića okupljeni ispred galerije zviždali su i uzvikivali „Vesiću, lopove“, a potom i pojurili za njim i obezbeđenjem Knez Mihajlovom ulicom. Ubrzo se na društvenim mrežama pojavio snimak paljenja Vesićeve knjige.\nAutor Vesić nazvao je to nacizmom.\nVečernje novosti, 15. 10. 2019. godine\n„Spaljivanje knjiga, kojim su Hitlerovi nacisti najavili spaljivanje Evrope, bilo je i ostalo ideal svih nacističkih pokreta. Verovatno dodatno osveženi bezumnim činom paljenja srpske robe od strane Haradinajevih pristalica, istomišljenici i podržavaoci te politike predvođeni Draganom Đilasom građanima Beograda, Srbije i celog sveta s ponosom su pokazali pravo lice nacizma. Koliko neko mora da bude bolestan kao što je Đilas da otima novac za lečenje deteta. Razumem frustraciju polupismenog Đilasa, jer sam ja napisao knjigu, a on to nije bio u stanju. A mogao bi da počne, recimo, s knjigom u kojoj bi objasnio kako je dok je bio na vlasti imao promet u svojim firmama od 619 miliona evra', kazao je Vesić.\nNa ovo je reagovao predsednik beogradskog odbora Stranke slobode i pravde (SSP) Marko Bastać, koji je bio te noći ispred galerije „Progres“, i istakao da pristalice te stranke nisu zapalile Vesićevu knjigu, navodeći da to nije moguće jer još nije u prodaji, ali je i optužio Vladimira Bebu Popovića da je inscenirao paljenje knjige „koristeći Gebelsovske metode propagande“.\nNaši aktivisti nisu palili knjigu\n„Niko od aktivista sinoć nije palio knjigu. Vesić juče nije ni znao kako se zove dečak za koga su na promociji prikupljana sredstva, što se vidi i na snimku“, dodao je Bastać.\nNekoliko dana kasnije, predsednik Srbije Aleksandar Vučić izjavio je da je policija pronašla trojicu osumnjičenih za paljenje knjige, a da se za četvrtim traga. On je za TV „Prva“ kazao da je za njega paljenje knjiga i dolazak opozicije ispred kuće Gorana Vesića metod koji je bio zastupljen u vreme nacističke Nemačke. Rekao je da deo opozicije neće da izađe na izbore da ne bi doživeo neuspeh i istakao da Srbija neće ljude koji pale knjige.\nIspred galerije „Progres“ / Foto: Fonet, Zoran Mrđa\nPotom je pokret „1 od 5 miliona“ poručio predsedniku države „da je dosta spinova“ i zatražio da se objave imena, prezimena i fotografije osumnjičenih za paljenje knjige Gorana Vesića. Navedeno je da javnost mora biti upoznata sa tačnim činjenicama i na osnovu čega se tvrdi ko su ti ljudi, kada je jedini snimak paljenja onaj na kome se vide patike. Dodaje se da spin u medijima da su „neka lica“ osumnjičena govore da postoje dokazi ko su oni i da zato treba prikazati javnosti njihove fotografije i dokaze da su oni palili, pod uslovom da ti dokazi nisu u vidu „patika“ i „farmerica“ koje se na snimku vide.\nFonet, 20. 10. 2019. godine\n'Upravo takve izjave, čiji je spin jedini cilj, targetiraju pojedinice i stvaraju atmosferu u društvu da neko sebi daje za pravo da druge vređa ili udara metalnom šipkom u glavu', poručili su iz '1 od 5 miliona'.\nZatim se ponovo oglasio Vučić ističući da će nadležne institucije utvrditi da li iza toga stoje članovi SNS, kako, prema njegovim rečima, spinuje SZS, ili njihovi ljudi.\nTanjug, 21. 10. 2019. godine\n'Imamo fotografije tih ljudi na mestima gde niko iz SNS nije bio. Videćete i sami uskoro. Narod će još jednom da se uveri ko je govori istinu', tvrdi predsednik.\nRasprava ispred „Progresa“ / Foto: Fonet, Zoran Mrđa\nVučić je prokomentarisao i izjavu Boška Obradovića da nije tačno da su uhapšena tri lica koja su palila Vesićevu knjigu.\n'On kaže da mi kažemo da su lica uhapšena, a mi to nikada nismo rekli... Ili da su privedena... A moje pitanje je: kako on to zna? Ili su mu oni koji su to počinili javili da su još kod kuće i da sede mirno?', kaže Vučić.\nPaljenje knjige, istakao je predsednik, nije neko bog zna kakvo krivično delo, ali je „užasno iz moralnog ugla“.\nPink, 21. 10. 2019. godine\n'To nije bogzna kakvo krivično delo, to je samo užasna stvar iz moralnog ugla, ali nemojte da brinete - kad policija utvrdi identitet apsolutno svih lica, ili kad nadležni drugi organi utvrde identitet svih lica, javnost će biti obaveštena', kazao je on.\nA nakon 14 dana od incidenta, podgorički portal „Borba“ objavio je „eksluzivne snimke i dokaze“ koje je prikupila „jedna od bezbednosnih službi sa prostora bivše Jugoslavije sa svim dokazima snimcima i fotografijama da iza paljenja knjige Gorana Vesića u Beogradu stoji direktno stranka Dragana Đilasa i Đilasov glavni operativac Branko Miljuš“.\nBorba.me, 28. 10. 2019. godine\nNa snimku se vidi da su Đilasovci unaprijed bili pripremljeni i organizovano došli na spaljivanje Vesićeve knjige, a specijalnim radom, preuzetim od odgovarajućih državnih službi, skinuti su snimci sa svih bezbjednosnih kamera, došlo se do jasnog zaključka da je licima koja su palila knjigu rukovodio i direktno naloge izdavao Branko Miljuš.\nKako portal Borba saznaje srpski državni organi imaju imena svih učinilaca, ali nema zahtjeva javnog tužilaštva za njihovo gonjenje, jer tužioci smatraju da ne postoje elementi bića krivičnog djela.\nDa podsjetimo, sve tužioce i sudije u Srbiji postavila je Đilasova i Tadićeva vlast 2009. godine.\nTekst je ubrzo prenela većina tabloida u Srbiji, a „Informer“ i „Pink“ su od Đilasa zatražili odgovore na konferenciji za novinare Saveza za Srbiju. „Vi za nas niste mediji, vi za nas niste novinari, vi ste propagandno glasilo Aleksandra Vučića, glasilo koje širi mržnju i laž“, odgovorio je Đilas, navodeći da je snimak montiran i da će o svemu govoriti narednih dana.\nN1, 29. 10. 2019. godine\nZa provladine medije u Srbiji krunski dokaz da je opozicija organizovano spalila Vesićevu knjigu došao je sa malo poznatog crnogorskog portala 'Borba' koji je objavio snimak navodno pribavljen uz pomoć 'jedne od bezbednosnih službi sa prostora bivše Jugoslavije'.\nSnimci sa nadzornih kamera prikazuju strogi centar Beograda, u večernjim satima 14. oktobra - večeri, u kom je na promociji knjige Gorana Vesića, jedan primerak iste i zapaljen.\nPodvučeni dramatičnom muzikom, snimci su montirani tako da navodno prikazuju dokaze da iza incidenta na promociji knjige stoje aktivisti SSP.\nPatike, cigarete, naočari - sve to ukazuje na navodne počinioce u video uratku objavljenom na srpskoj javnosti malo poznatom crnogorskom portalu 'Borba'.\nPredsednik Vučić izjavio je u Briselu da mu je drago što su „svi mogli da vide ko zaista stoji“ iza paljenja Vesićeve knjige. Naveo je da nadležni organi imaju imena počinilaca, a da je sada na tužilaštvu odluka da li će da pokrene postupak.\nTanjug, 29. 10. 2019. godine\nOdgovarajući na pitanje novinara u Briselu da prokomentariše to što se pojavio snimak u medijima, a koji daje 'nešto drugačiju sliku' o incidentu, budući da je deo opozicije spekulisao da iza paljenja knjige stoji njegova stranka, Vučić je rekao da je bio zaprepašćen što su neki ljudi, pa i bar dvojica do čijeg je mišljenja držao, poverovali u te laži.\n'Meni je to bilo smešno, ja sam istog sekunda znao i na nedvosmislen način sam rekao', preneo je Vučić.\nNa kraju, predsednik SSP Dragan Đilas je na konferenciji za novinare prikazao snimak na kome se čuje da član predsedništva SSP Branko Miljuš traži od ljudi da ne pale knjigu ispred galerije „Progres“, ali i dodao da se jedan član SSP pridružio paljenju knjige.\nĐilas i Miljuš / Foto: Fonet, Aleksandar Barda\nN1, 31. 10. 2019. godine\nPredsednik SSP je rekao da je ceo događaj organizovan u službi BIA i da je knjigu doneo 'čovek u beloj jakni', za kojeg tvrdi, da se ne nalazi na snimku i da je sve vreme tokom skupa vikao da se pali knjiga i da mu se jedan član SSP-a u tome pridružio.\n'Jedan jedini čovek je imao konkretno učešće u tom događaju i na Brankov zahtev da se knjiga ugasi on je to uradio', kazao je Đilas.\nUpitani zašto u javnost izlaze tek dve nedelje pošto se pojavio snimak, Miljuš je kazao da oni ništa novo nisu rekli, a na pitanje zašto ranije nije rekao da je video ko je palio knjige, Miljuš je rekao da ga to niko nije pitao. Đilas je naveo da će osoba koja se pridružila „osobi u beloj jakni“ u paljenju knjige – ostati član stranke. Đilas je upitao koja strana služba pravi film na ćirilici i ekavici i dodao da je snimak direktno naručio Vučić, a da su nalog sproveli direktor BIA Bratislav Gašić i ministar unutrašnjih poslova Nebojša Stefanović. „U ovom filmu se koriste bezbednosne kamere MUP-a“, kazao je Đilas i dodao da bi, u slučaju da je neka strana služba upala u bezbednosni sistem, Stefanović i Gašić trebalo da podnesu ostavke.\n'Kako je moguće da je čovek koji jasno kaže 'ugasite je' proglašen za fašistu? Pitam vas iz 'Pinka' i 'Informera' da li ste spremni da se izvinite čoveku zato što ste ga nazivali fašistom', upitao je Đilas novinara televizije 'Pink'.\nPrema njegovim rečima, iz snimka koji je prikazivao Miljuša da je palio Vesićevu knjigu izvukli su tonski zapis, na kome se jasno čuje da on upravo govori suprotno.\n'Film je naručio predsednik Srbije Aleksandar Vučić, a napravljen je u kuhinji Bebe Popovića', kazao je Đilas.\nDragan Đilas Goran Vesić Marko Bastać paljenje knjige


Vodovod Subotica - KVALITET VODE U MZ "ALEKSANDROVO"\nKVALITET VODE U MZ "ALEKSANDROVO"\nU poslednja dva dana učestala je pojava reklamacija i žalbi na trenutni kvalitet vode za piće u MZ „Aleksandrovo“. Laboratorija za kontrolu kvaliteta vode za piće JKP „Vodovod i kanalizacija“ Subotica vršila je pored redovnih i vanrednu analizu vode na više kontrolnih tačaka u ovom naselju. Ove analize su pokazale da nema promena u odnosu na uobičajeno stanje kvaliteta u ovom delu grada. To potvrđuju i kontrolne analize nadležne državne laboratorije Zavoda za javno zdravlje Subotica.\nUzrok ove pojave nastaje zbog specifičnosti snabdevanja vodom grada sa dva centralna gradska kompleksa, sa Vodozahvata I prerađenom, a sa Vodozahvata II neprerađenom vodom. To dovodi do mešanja prerađene i neprerađene vode, što utiče na organoleptičke osobine vode, tj. pojavu njenog zamućenja usled podizanja taloga sa cevovoda, kao i njenog mirisa i ukusa. Ova pojava je i posledica većih oscilacija u potrošnji vode koja je karakteristična za letnji period.\nOvo se sporadično pojavljuje i u drugim delovima grada, ali zbog specifičnog položaja Aleksandrova, starosti vodovodne mreže i njene konfiguracije u pogledu slepih krakova i uskih grla potrošnje, to takođe utiče na stanje kvaliteta vode.\nObaveštavamo građane u MZ Aleksandrovo da se trenutno radi na parcijalnom ispiranju vodovodne mreže u ovom naselju, a od ponedeljka, 17.09.2012. godine vršiće se kompletno ispiranje vodovodne mreže mesne zajednice sa usmerenim ispiranjem da bi odstranili talog iz sistema vodosnabdevanja. Očekivani period ovih intervencija je 3 do 4 dana.\nTokom ovih intervencija, moguće je blago pokretanje taloga i eventualna pojava neugodnog mirisa vode, zbog čega tražimo razumevanje naših potrošača. Po okončanju ovih radnji biće omogućeno snabdevanje ove mesne zajednice isključivo PRERAĐENOM VODOM sa Vodozahvata I, što bi trebalo dugoročno da reši problem sa kvalitetom vode u ovom delu grada.


Sportske.net - Alegri: "Pobedićemo Barsu''\nAlegri: "Pobedićemo Barsu''\nTrener Milana Masimilijano Alegri izjavio je danas da će njegov tim sutra protiv Barselone pokušati da izbori pobedu, i tako praktično obezbedi prolaz u sledeću rundu takmičenja.\nFudbaleri Milana sutra od 20:45 na San Siru igraju protiv Barselone utakmicu trećeg kola Grupe H u Ligi šampiona. Barselona je prva na tabeli sa svih šest bodova, Milan ima dva manje, Ajaks je osvojio bod, a Seltik je bez bodova.\n"Pokušaćemo da osvojimo tri boda u sutrašnjem meču, pošto bi nam to uvećalo šanse da se plasiramo u nokaut fazu. Sigurno je da nam neće biti lako", rekao je Alegri.\nMilan i Barselona treću godinu uzastopno igraju u Ligi šampiona, a španski tim je u poslednje dve godine izbacio sedmostrukog evropskog šampiona u nokaut fazi, prošle godine u osmini finala, a 2011. godine u četvrtfinalu.\n"Barselona će igrati motivisano, u timu će biti i Mesi, Pujol i Maskerano, pa će sigurno želeti da osvoje sva tri boda. Moramo da se borimo i da budemo oprezni i koncentrisani. Biće lepa utakmica i nadam se da ćemo ostvatiti pozitivan rezultat", dodao je Alegri.\nTrener Milana rekao je da je neizvesno da li će Kaka biti u prvom timu.\nKaka se iz Real Madrida vratio u Milan poslednjeg dana prelaznog roka u septembru, ali je zbog povrede butnog mišića odigrao samo dve utakmice. On je u subotu odigrao poslednjih 13 minuta utakmice protiv Udinezea, u kojoj su "Rosoneri" pobedili sa 1:0.\n"Ne znam da li će Kaka od početka igrati protiv Barselone. Dobro je igrao protiv Udinezea, on je izvanredan igrač, ali mora potpuno da se oporavi od povrede butnog mišića. Kada je ušao u igru protiv Udinezea, videlo se da je uticao na kvalitet igre, ali je i njegovim ulaskom ekipa mnogo dobila na psihološkom planu", rekao je Alegri.\nMilan je loše startovao u domaćem prvenstvu, iz osam utakmica sakupio je 11 bodova i nalazi se na osmom mestu, dok je Barselona prva sa 25 bodova u Primeri, ali je prošlog vikenda odigrala bez golova sa Osasunom.\n"Rosoneri" su devet od poslednjih 13 golova postigli u poslednjih 10 minuta utakmica, uključujući i sva tri koja su postigli ove sezone u Ligi šampiona.\nU ekipi Milana zbog povreda neće biti golmana Kristijana Abijatija, defanzivca Danijelea Bonere, napadača Stefana El Šaravija, i Đanpaola Pacinija, dok je nastup Marija Balotelija neizvestan.\nUtakmicu Milana i Barselone sudiće nemački sudija Feliks Brih, koji je tokom vikenda na utakmici Hofenhajma i Bajera iz Leverkuzena priznao pogodak Leverkuzenu, iako je lopta prošla u gol sa spoljne strane zbog rupe na mreži.\nU drugoj utakmici Grupe H na Seltik parku u Glazgovu sutra od 20.45 igraju Seltik i Ajaks.


Zanimljivosti dana : Pronašla milionski dobitni loto listić i vratila ga vlasnicima\nBračni par Hakin i Abiola Nosiru iz Kanade, 17. januara 2013.godine su bili srećne ruke,oni su na izvlačenju lokalne lutrije dobili neverovatnih 50 miliona kanadskih dolara( 33 miliona dolara)......\nKada su dobili potvrdu da osvojili lutrijski džek pot Hakin Nosiru je počeo da trči kroz prodavnicu i plače od sreće....\nKako ne bi izgubili dobitni listić, njih dvoje su zalepili za unutrašnjost Abioline tašne.Ali su po povratku iz crkve shvatili na njihovo zaprepaštenje da dobitnog loto listića nema! Narednih nekoliko meseci pretraživali su kuću od jutra do mraka i kopali po đubretu, ali nisu ništa našli.\n"Danima nisam mogla ni da jedem ni da spavam.Bila sam neutešna za izgubljenim lutrisjkim listićem" izjavila je Abiola.\nNjihova sudbina se još jednom preokrenula 1. aprila, kada im je na vrata pokucala (za javnost još uvek neimenovana) žena koja je dolazila na bogosluženje u istu crkvu.Ona je pronašla papirić na podu i pročitala adresu koju je Hakin zapisao iz predostrožnosti.\nPar koji se u Kanadu doselio iz Nigerije planira da potroši najveći deo novca na put oko sveta, a ostatak će iskoristiti da pomogne članovima porodice.Naravno, odužiće se i za sada nemenovanoj poštenoj ženi koja je pronašla njihov dobitni lutrijski tiket.\nVIDEO:Najlakša pljačka u istoriji,odneo 1,6 miliona dolara!\nJedan Njujorčanin srednjih godina iskoristio je nepažnju ljudi koji su ostavili vozilo…


Zamena serije "švajcaraca" koji se povlače iz opticaja\nZamena serije „švajcaraca“ koji se povlače iz opticaja\nTanjug 29. aprila 2021. 16:33\nBEOGRAD – Nacionalna banke Švajcarske je objavila da će 30. aprila 2021. godine povući iz opticaja novčanice osme serije švajcarskog franka.\nIz Narodne banke Srbije tim povodom obaveštavaju da će, imajuci u vidu kratak vremenski period od najave švajcarske centralne banke (28. april) i datuma kada će novčanice biti povučene iz opticaja (30. april), omogući građanima dodatni vemenski period da kod poslovnih banaka izvrše zamenu predmetnih novčanica bez naknade.\nDrugim rečima, poslovnim bankama će biti omogućeno da kod NBS bez naknade mogu zameniti novčanice osme serije švajcarskog franka.\n„Procenjujući da jedan broj građana još uvek nije zamenio/prodao pomenute novčanice, NBS će od banaka primati ove novčanice bez uobičajene naknade za zamenu novčanica efektivnog stranog novca povučenih iz opticaja, zaključno sa 31. majem 2021. godine“, navodi se u saopštenju.\nIz NBS napominju da nakon povlačenja iz opticaja novčanica osme serije švajcarskih franaka 30. aprila 2021, banke u Srbiji mogu, ali nisu u obavezi da vrše zamenu/otkup istih, što se odnosi i na ovlašćene menjače u našoj zem;lji, a u slučaju da to čine samostalno određuju uslove zamene/otkupa.\nGrađanima se preporučije da polaganje na devizni račun, prodaju za dinare ili zamenu za devetu seriju novčanica švajcarskog franka obave što pre, ne čekajući krajnji rok jer će bankama biti potrebno izvesno vreme za predaju tih novčanica NBS, što znači da će i banke i ovlašćeni menjači prestati da ih zamenjuju i pre 31. maja o čemu će samostalno odlučivati.\nNovčanice povučene iz opticaja mogu se poslati i poštom na adresu centralne banke Švajcarske, a iznos koji predstavlja ukupnu nominalnu vrednost novčanica podnetih za zamenu uplaćivaće se na račun podnosioca, precizira se u saopštenju NBS.


"PerSu marketi" - generalni pokrovitelji drugog međunarodnog Sajma privrede „ZrBizNet”\n„PerSu marketi“ – generalni pokrovitelji drugog međunarodnog Sajma privrede „ZrBizNet”\nPerSu marketi su generalni pokrovitelji međunarodne privredne manifestacije „ZrBizNet”, koja se po drugi put održava u Zrenjaninu u hali „Medison”, u periodu od 20. do 22. septembra.\nTema ovogodišnjeg ZrBizNet-a je „Pokreni se”, a PerSu marketi će se na sajmu predstaviti sa svojim projektom saradnje sa lokalnim proizvođačima pod nazivom „Naši smo”. Cilj projekta je razvoj i osnaživanje lokalne privrede, na taj način što pruža priliku malim i srednjim preduzećima da svoje proizvode plasiraju u preko 140 PerSu marketa širom Vojvodine.\nNa ovaj način želimo da pomognemo i pokrenemo razvoj lokalnih sredina u kojima poslujemo, poboljšamo kvaliteta života u svakom mestu, kroz dostupnost zdravih, domaćih, lokalnih proizvoda, iza kojih stoje jedinstveno poreklo, tradicija, kvalitet i receptura. Želimo da našim potrošačima, učinimo ovakve proizvode dostupnim, a proizvođačima, odnosno našim budućim partnerima olakšamo plasman i uslove poslovanja – poručuju iz PerSu marketa.\nSvi koji sledeće nedelje naprave izlet u Zrenjanin i posete privredni sajam „ZrBizNet”, biće u prilici da tri dana uživaju u bogatom i sadržajnom programu, upoznaju lokalnu kulturu i običaje, isprobaju zanatske proizvode i gurmanske specijalitete, ali i unaprede svoje znanje i biznis, prošire mrežu saradnika, pokrenu se i zaposle.\nKompanija PerSu više od 20 godina uspešno pokreće privredu Zrenjanina i Vojvodine. Pre 21 godinu otvoren je prvi PerSu market u Srpskom Itebeju, a sada svoju delatnost ostvaruju u 80 naseljenih mesta i zapošljavaju preko 1.000 radnika.\nKompletan program ZrBizNet-a pogledajte OVDE\nTagovi kompanija PerSupersu marketizrbiznet\nProduženje roka za upis u prvu godinu Visoke stručne škole strukovnih studija\nOFK Klek i Potisje uspešni gosti, Zlatica prošla Konak


U julu i avgustu iz saobraćaja isključeno više od pet hiljada pijanih vozača - FILTER\nU julu i avgustu iz saobraćaja isključeno više od pet hiljada pijanih vozača\nPripadnici Ministarstva unutrašnjih poslova /MUP/ Republike Srpske isključili su iz saobraćaja tokom proteklog vikenda 706 pijanih vozača.\nVozači su iz saobraćaja isključeni tokom pete republičke akcije MUP-a, u okviru kampanje “Vozi oprezno, putuj bezbjedno”, a u svih pet akcija realizovanih u dane vikenda tokom jula i avgusta iz saobraćaja su zbog vožnje pod dejstvom alkohola isključena ukupno 5.244 vozača.\nU posljednjoj republičkoj akciji pojačane kontrole saobraćaja 92 vozača su lišena slobode do otrežnjenja ili oporavka, i to 84 vozača zbog koncentracije alkohola preko 1,5 promila, a 21 vozač zbog više od dva promila alkohola.\nIz saobraćaja je isključeno i osam vozača zbog odbijanja alkotestiranja, saopšteno je iz MUP-a.\nU istoj akciji 38 vozača je isključeno iz saobraćaja zbog prisustva opojnih droga ili psihoaktivnih lijekova u organizmu, i to 34 zbog odbijanja testiranja, dok je kod četiri vozača testiranjem utvrđeno prisustvo opojnih droga.\nTokom akcije vozači su sankcionisani i za 3.065 počinjenih prekršaja, od čega su evidentirana 432 prekršaja nekorištenja bezbjednosnog pojasa, 282 prekršaja nekorištenja bezbjednosne sjedalice ili nepravilnog prevoženja djece, 52 prekršaja isteka potvrde o registraciji ili neregistrovanog vozila i 42 prekršaja upravljanja motornim vozilom prije sticanja prava na upravljanje.\nUkoliko se analizira prosječan broj isključenih vozača po izvedenoj akciji, koje su se sprovodile u dane vikenda, može se zaključiti da je u prosjeku oko 1.048 vozača svakog vikenda isključeno iz saobraćaja zbog upravljanja pod dejstvom alkohola.\nZbog upravljanja pod dejstvom opojnih droga ili psihoaktivnih lijekova, odnosno zbog odbijanja testiranja za navedene prekršaje iz saobraćaja su isključena 202 vozača.\nIz MUP-a napominju da će nastaviti sa preduzimanjem planskih mjera i aktivnosti, s ciljem unapređenja stanja bezbjednosti saobraćaja i smanjenja broja poginulih lica.\nPrethodna Mitropolit Joanikije: Ustoličenje će biti na Cetinju\nSledeća Ulog: Nekada brojna opština, danas u izumiranju


Moskva pozvala Fejsbuk i Tviter da poštuju međunarodne norme - 03.09.2020, Sputnik Srbija\nMoskva pozvala Fejsbuk i Tviter da poštuju međunarodne norme\nMinistarstvo spoljnih poslova Rusije pozvalo je Fejsbuk i Tviter, nakon što su ove društvene mreže blokirale naloge iz Ruske Federacije, da preispitaju takvu... 03.09.2020, Sputnik Srbija\nrusija, svet, vesti, marija zaharova, tviter\n16:47 03.09.2020 (Osveženo: 16:09 03.08.2021)\n© Sputnik / Aleksandar Krjažev / Uđi u foto-galerijuFejsbuk i Tviter\nMinistarstvo spoljnih poslova Rusije pozvalo je Fejsbuk i Tviter, nakon što su ove društvene mreže blokirale naloge iz Ruske Federacije, da preispitaju takvu politiku u skladu sa međunarodnim normama.\n„Skrenuli smo pažnju na činjenicu da su društvene mreže Fejsbuk i Tviter još jednom blokirale, a zatim izbrisale 18 naloga i dve stranice navodno ruskog porekla pod izgovorom kršenja pravila servisa o neprihvatljivosti stranog mešanja“, izjavila je portparolka Ministarstva spoljnih poslova Rusije Marija Zaharova na brifingu.\nOna je objasnila da administracija ovih društvenih mreža opravdava svoju odluku i restriktivne mere zaključcima istrage sprovedene protiv izbrisanih naloga, koja se navodno zasniva na nekim podacima FBI-ja. Zaharova je takođe skrenula pažnju na činjenicu da su „autori naloga optuženi da pokušavaju da nametnu publici radikalno levičarski pogled, kao i da objavljuju kritike na račun oba američka predsednička kandidata“.\n„Navodno je utvrđena činjenica takozvanog koordinisanog, neautentičnog ponašanja, odnosno stranice su distribuirale sadržaj ruskih novinskih agencija bez obaveštavanja čitalaca o tome“, dodala je portparolka.\nFejsbuk i Tviter zatvorili naloge navodno povezane s Rusijom\n1 Septembar 2020, 21:38\nPrma njenim rečima, stiče se utisak da američka strana jednostavno pokušava da održava na površini svoju omiljenu temu, te špekulacije koje su se, iz naše perspektive, istrošile i to rade specijalno u kontekstu predstojećih izbora u novembru u Sjedinjenim Američkim Državama.\n„Pozivamo ove internet platforme da preispitaju svoju politiku u pravcu poštovanja osnovnih međunarodnih pravnih normi, demokratskih principa u oblasti obezbeđivanja slobode govora i izražavanja“, zaključila je Zaharova i dodala da se ruska strana nada da će nadležne međunarodne strukture dati nepristrasnu procenu koraka ovih korporacija.


Mogućnost aktiviranja tamne teme u Google pretrazi – Radio KFOR Srpski\nGoogle je započeo testiranje mračnog režima za Google pretragu na Windows 10 i macOS. Kao što je obično slučaj sa Google-ovim novim karakteristikama, čini se da je i ovo deo A / B testa i kao takav još uvek nije dostupan za sve.\nMnogi korisnici na operativnom sistemu Windows i macOS dobijaju obaveštenje koje ih poziva da isprobaju novu tamnu temu koja jednom omogućena, pretvara stranice Google pretrage u tamno sivu za ugodno noćno iskustvo čitanja. Korisnici će imati opciju da temu postave na Light, Dark i Sistem Default.\nPostavljanje opcije na podrazumevani sistem podudaraće se sa trenutnom temom vašeg operativnog sistema. Primetno je da je mračni režim dostupan u Google pretrazi za Android već mesecima, ali Google ga tek sada donosi korisnicima desktop računara.\nPreviousPrevious post:Međunarodni dan porodice: Budite podrška jedni drugimaNextNext post:Mir nema cenu


Vlada odlučuje o rafineriji | Boom93\nOdluku o izdavanju placa za gradnju rafinerije u Smederevu moraće da potvrdi Vlada Srbije, pošto je smederevska vlast za dva meseca produžila rok za odluku.\nPošto je Vlada Srbije uredbom promenila uslove za izdavanje placeva, ponuda "Komiko oila" za 113 hektara od 286 miliona dinara, koja je u trenutku raspisivanja oglasa bila tri puta veća od početne cene, sada je daleko niža od propisanih uslova po novoj uredbi.\nSmederevsko gradsko veće naložilo je Odeljenju za urbanizam, izgradnju i komunalne delatnosti i onom za lokalni ekonomski razvoj da u roku od 60 dana sačine elaborat „o opravdanosti za otuđenje ili davanje u zakup građevinskog zemljišta u javnoj svojini" na kome bi trebalo da budu podignuta postrojenja za preradu nafte. Ovaj elaborat treba da bude prezentiran Vladi Srbije, ali da bude i na javnom uvidu. U "Komiko oilu" kažu da neće odustati od gradnje, iako je odluka o izdavanju zemljišta odložena.\n– Elaborat bi trebalo da pokaže ekonomsku opravdanost investicije i njen značaj za privredu grada i čitave države i verujemo da će to samo biti potvrđeno onog momenta kada se nađe pred Vladom Srbije. To je, uostalom, zakonska procedura, "Komiko Oil" je i do sada poštovao zakone Srbije i tako smo prihvatili i ovu odluku smederevskog Gradskog veća. Tačno je da odlažemo ulaganje najmanje za dva meseca, ali bolje da prođu i ta dva meseca nego da nam sutra neko prebacuje da smo dobili nešto "ispod žita" – kaže Radomir Radivojević, zamenik direktora "Komiko Oila". On dodaje i da mu je čudno što gotovo da niko više i ne pominje iznos same investicije, jer uz početnih više od 200 miliona dolara ide i vrednost opreme koja će biti instalirana, kao i činjenica da će gradnja rafinerije zaposliti domaće građevinske kapacitete i najmanje 2.000 lokalnih radnika dok traje njeno podizanje.\n– Zaboravlja se i to da se "Komiko Oil" obavezao da izgradi krak naftovoda od Pančeva do Smedereva, koji će koštati najmanje petnaestak miliona dolara, a koji će ostati građanima Srbije i kada istekne zakup – kaže Radivojević. On navodi da se investitor obavezao na poštovanje standarda EU u zaštiti životne sredine, pa i ulaganja u lokalnu zajednicu, pošto će snositi troškove prelaska na gas kao pogonsko gorivo za sva vozila gradskog prevoza i javnih službi, kao i prelazak na gas u 12 smederevskih kotlarnica centralnog grejanja, koje sada koriste mazut.\n„Komiko Oil" se obavezao se da pravo na korišćenje 113 hektara u smederevskoj industrijskoj zoni tokom narednih 99 godina plati 285,9 miliona dinara, što je u trenutku podnošenja ponude bilo 4.250.000 dolara. „Komiko" se obavezao i da direktno donira gradskom budžetu 250.000 dolara za socijalno najugroženije, kao i da izgradi objekat od 350 kvadrata za smeštaj dece ometene u razvoju.\nZašto je komisija odbila izdavanje placa\nPrethodno odlaganje odluke o tome da li će se Smederevo upisati na mapu i kao grad nafte i gasa bilo je u maju, kada je komisija za sprovođenje konkursa o izdavanju zemljišta za rafineriju u zakup odbila ponudu „Komiko Oila". Razlog je bio taj što je investitor nudio da plati u tri rate zakupninu, a oglasom je traženo plaćanje odjednom. U međuvremenu je „Komiko" pristao da iznos zakupnine plati jednokratnom uplatom na račun grada. „Ponudu smo samo iz jednog razloga odbili, jer su oni isplatu rata vezivali za dobijanje dokumenata o čijem donošenju mi ne odlučujemo, nego to čini Republika, lokacijsku, građevinsku i druge dozvole, niti možemo da utičemo na to kada će biti izdata. Komisija sada ne može ponovo da se sastaje s obzirom da je u pitanju skupštinska odluka o uslovima konkursa", kaže Milijana Novaković, predsednica Komisije.


Nenad Čanak pred utakmicu sa FMP-om – Sport – Dnevni sportski list\n28. јануара 2021. 9:03 AM\nNenad Čanak pred utakmicu sa FMP-om\nTrener košarkaša Partizana Nenad Čanak, uoči gostovanja kod FMP-a u ABA ligi, rekao je da je utakmica u Železniku u nezgodnom trenutku po njegov tim zbog lošijih rezultata.\nOn veruje u pobedu. Meč se igra od 19.00 časova u Železniku. Partizan opet bez pomoći navijača.\n„Utakmica dolazi u nezgodnom trenutku po nas, nakon serije od tri poraza. FMP je atletski sjajna ekipa, igraju veoma dobro i imaju iste ambicije kao mi, a to je plasman u plej-of. Svesni smo šta je potrebno da uradimo na terenu kako bismo došli do važne pobede. Biće teško na njihovom terenu, ali verujem da smo u stanju da odigramo na visokom nivou i vratimo se iz Železnika sa pobedom“, rekao je Čanak pred duel ekipa koje imaju identičan skor (6-7) i bore se za četvrtu poziciju koja vodi u plej-of.\nBek crno-belih Vanja Marinković izjavio je da je gostovanje kod FMP-a tradicionalno teško za Partizan i da će biti utakmica „na jednu loptu“.\n„Utakmica je od velike važnosti i za nas i za njih jer se nalazimo u krugu timova koji se bore za plasman u polufinale. Uvek teško igramo sa njima i u poslednjih nekoliko godina samo smo jednom pobedili sa velikom razlikom. U prvoj utakmici ove sezone smo igrali praktično na jednu loptu, tako da očekujem da će i sutra biti slično. Verujem da možemo da odigramo dobro i da pobedom završimo ovu godinu“, izjavio je Marinković.\nPartizan opet bez pomoći navijača u Železniku\nKošarkaši Partizana neće imati pomoć svojih navijača na meču protiv FMP-a u Železniku, jer je domaćin doneo odluku da se neće prodavati ulaznice.\nFMP je saopštio da će, kao i u prethodnim mečevima dva tima u Železniku, ulazak u halu biti omogućen samo vlasnicima sezonskih karata FMP-a.\n„Ulaz u halu biće omogućen samo gostujućoj ekipi, stručnom štabu i upravi kluba, u skladu sa reciprocitetom koji je primenjen za utakmicu regionalne lige (3. kolo) kada je Partizan bio domaćin“, navodi se na sajtu „pantera“.\nIz FMP-a poručuju da je „iskustvo organizovanja utakmica tokom 2017. godine sa Partizanom pokazalo je da je ovakav model najbolji, kako bi svi u dvorani, ali i pored malih ekrana, mogli da uživaju u pravoj sportskoj predstavi“.\nZvezda sigurna u Sremskoj Mitrovici\nPartizan poražen u gostima kod FMP-a\nABA liga: Mornar poražen od Crvene zvezde (78:86)\nABA Liga: Borac u Čačku poražen od Budućnosti (72:76)\nABA liga: Odložen meč Partizan – FMP zbog korone, petorica igrača Partizana prijavila simptome!\nIgokea u plej-ofu Lige šampiona i pored poraza od Turk Telekoma!\nKup Italije: Inter savladao Milan u „vanrednom“ gradskom derbiju (2:1)\nSeksualno nasilje u sportu: Fudbalski trener u Novom Pazaru godinama silovao dečaka od 14 godina!\nEvroliga: Zvezda izgubila u Istanbulu od Efesa (86:72)\nNemanja Milunović: Svaka utakmica takmičarska, bitno je samo da budemo zdravi!\nNikola Rađen se vratio u Zvezdu da okonča karijeru na lep način\nRemi Srbije i Dominikanske Republike (0:0) (VIDEO)


VMRO DPMNE demantuje da je Gruevski rekao da se boji zatvora\nBeta 25. marta 2017. 13:00\nVladajuća stranka u Makedoniji, VMRO DPMNE, zatražila je danas od evroposlanika Iva Vajgla da se ogradi od izjave da je lider te partije Nikola Greuvski rekao da je „spreman da ide do kraja jer ne želi da leži u zatvoru“.\nVajgl je bio u delegaciji EU, na čelu sa evrokomesarom za proširenje Johanesom Hanom, koja je 21. marta u Skoplju pokušala da sa liderima stranaka nadje način za izlazak Makedonije iz krize.\nVajgl je juče u izjavi za tursku agenciji Anadolija rekao da je „situacija u Makedoniji mnogo ozbiljna, ali da još nije alarmantna“, napominjući da je „najkarakterističnija izjava Gruevskog da će da ide do kraja, jer ne želi da ide u zatvor“.\n„Ako je to motiv, to znači da dugo vremena neće biti kompromisa, ocenio je Vajgl, stalni izvestilac Evropskog parlamenta za Makedoniju.\nProtiv Gruevskog specijalno tužilaštvo za prisluškivane razgovore vodi nekoliko istraga pod sumnjom da je počinio krivična dela tokom 10 godina na premijerskom mestu, a podignuta je i jedna optužnica.\nU saopštenju VMRO DPMNE je jutros negirala da je Nikola Gruevski dao takvu izjavu na sastanku sa Johanesom Hanom i trojicom evroposlanika – Ivom Vajglom, Eduardom Kukanom i Knutom Flekenštajnom.\nU Skoplju i drugim gradovima Makedonije svakodnevni su protesti od kraja februara, kada je Gruevski pozvao gradjane da „odbrane državu“ koju, kako smatra, ugrožava nova parlamentarna većina koju je formirao suparnički SDSM Zorana Zaeva sa albanskim strankama.\nGruevskog je podržao i predsednik Republike Djordje Ivanov koji je odbio da Zaevu dodeli mandat za formiranje vlade.\nPosle sastanka s Hanom, Gruevski je izbegao novinare, dok su lideri stranaka koje su formirale većinu u Sobranju – SDSM Zoran Zaev, DUI Ali Ahmeti, Besa – Biljal Kasami i Alijanse za Albance – Zijadin Sela rekli da su insistirali na institucionalnom izlasku iz krize, koji podrazumeva da se završi konstituisanje parlamenta i da šef države Djordje Ivanov da mandat za formiranje vlade. Zajednička poruka je da taj proces mora biti ubrzan, ali da u tome treba biti pažljiv.\nMakedonski predsednik koji je izbegao da se sastane sa Hanom, poslao je na taj način poruku da nema šta da kaže i da mu je sve rekao prošli put. On je tada istakao da ne želi da dodeli mandat Zaevu, iako ima poslaničku većinu, jer smatra da se prihvatanjem zahteva albanskih partija radi protiv interesa Makedonije.\nSIPA saslušala sužbenike ministarstva bezbednosti BiH\nKomšić: Pokušaj izbornog inženjeringa u Srebrenici?\nRumunija:Pet migranata uhvaćeno u kamionu na granci Mađarske


Izetbegović na konferenciji s Erdoganom: Muslimanski lideri moraju zaustaviti međusobne ratove – Minber\nsrp. 22, 2020 at 9:22 pm\nPredsjednik SDA Bakir Izetbegović učestvovao je danas putem videolinka na online konferenciji Evropskog Muslimanskog Foruma na temu “Umet u post-pandemijskom periodu: Mišljenja lidera”.\nPored njega, na početku konferencije obratili su se učesnicima iz cijelog svijeta predsjednik Države Palestine dr.Mahmud Abas, predsjednik Republike Turske Recep Tayyip Erdogan, predsjednik političke stranke “Pravedna Rusija” Sergej Mironov, član Doma Lordova Parlamenta Ujedinjenog Kraljevstva lord Nazir Ahmed te izvršni direktor Vijeća za Američko-Islamske odnose u Washingtonu Nihad Awad. Koneferciju je otvorio Anvar Ibrahim, predsjednik “Partije narodne pravde” iz Malezije koji je ujedno član počasnog odbora Evropskog Muslimanskog Foruma.\nIzetbegović se na početku svog obraćanja referisao na svoga oca, rahmetli Aliju Izetbegovića koji je u svom djelu “Islamska Deklaracija” iz 1969.godine predvidio da je vrijeme pasivnosti i stagnacije muslimanskog svijeta prošlo te da taj svijet neće ostati u podaničkoj poziciji.\nNa kraju svog obraćanja Izetbegović je izrazio uvjerenje da će Bosna i Hercegovina, mala zemlja sa malobrojnom populacijom ali sa značajnom pozicijom u srcu Evrope i sa značajnim iskustvom u borbi za mir, toleranciju, pomirenje i multikulturalnost, dati svoj doprinos neophodnom dijalogu i globalnoj pozitivnoj sinergiji.\nKongres glasa o ukidanju Trumpove zabrane za muslimane


Gradi se 68 stanova za zaposlene u Vojsci CG - Volim Danilovgrad\n„Imao sam veoma dobre i sadržajne razgovore sa predsjednicom Opštine gospođicom Kovačević i njenim timom. Veoma je važno da smo se složili oko prioriteta koje ćemo zajednički tretirati kada su u pitanju Opština i Vlada.\nKonstatovali smo sa zadovoljstvom da će iduća godina biti sanaciona godina za lokalne javne finansije. Čestitao sam menadžementu Opštine Danilovgrad na tom opredjeljenju, jer se to poklapa i sa politikama Vlade kada je u pitanju standardizacija javnih finansija, generalno, ali istovremeno ne stajemo sa razvojem i kapitalnim projektima.\nPomenuću samo nekoliko: već početkom iduće godine raspisaćemo tender za gradnju novog bulevara od Podgorice do Danilovgrada vrijednog 25 milona eura i vjerujem da ćemo na jesen početi radove na tom bulevaru. Već je završen tender i izabran izvođač na rekonstrukciji puta od Malog Brda odnosno Rogamske raskrsnice do Spuža vrijednog 3,5 miliona eura i to će Danilovgrad dodatno otvoriti ne samo za nove investicije, nego i za novi kvalitet i komfor građana Danilovgrada. Ono što me posebno raduje je potpisani ugovor o projektu za izgradnju kolektora za prečišćavanje otpadnih voda i kanalizacione mreže. To je važno pitanje, to nije samo komunalni, infrastrukturni objekat, nego je to i razvojno pitanje i posebno u kontekstu otvorenog Poglavlja 27 životna sredina koje se juče desilo u Briselu.\nOvaj projekat dobija na novom zanačaju i Vlada će dati sve od sebe da kvalitetnoj i brzoj realizaciji ovog projekta dâ dodatni impuls i ne samo kada je u pitanju grad i njegova bliža okolina, nego i zaštita rijeke Zete u cjelini“ – rekao je predsjednik Vlade.\n„Investicija je vrijedna pet miliona eura, tako da nastavljamo da realizujemo ozbiljne projekte sa značajnim finansijskim sredstvima. Danilovgrad ima ozbiljnu razvojnu i sveukupnu perspektivu.\nU sektoru poljoprivrede već imamo dobre rezultate, imamo nova sredstva i nove projekte, a istovremeno i najavu ozbiljnih privatnih domaćih kompanija i kozorcijuma koji će već početkom naredne godine započeti realizaciju njihovih projekata ovdje i očekujemo između 100 i 150 novih radnih mjesta.\nDakle, imamo motivisan menadžment lokalne samouprave, imamo Vladu spremnu da podrži njene napore, a tim naporima će značajan impuls, sa tim završavam, dati novi zakon o finansiranju lokalne samouprave koje smo utvrdili i predložili i nalaze se u proceduri u Parlamentu gdje lokalne samouprave dobijaju nova sredstva koja će im omogućiti da kvalitetnije funkcionišu na lokalnom nivоu i obezbjeđuju više novca za izmirivanje svojih obaveza, ali naravno i za razvoj“ – rekao je premijer.


Zeleni baloni iznad Novog Sada u čast bolesne dece - Novi Sad\nZeleni baloni iznad Novog Sada u čast bolesne dece\n17:02:00 15.02.2018, Komentara: 0\nNovi Sad – I ove godine je, u čast dece obolele od raka i u pomen onih mališana koji su tu butku izgubili, u Novom Sadu organizovano puštanje zelenih balona.\nNacionalna asocijacija roditelja dece obolele od raka NURDOR, zajedno sa brojnim građanima, na taj način je obeležila Svetski dan dece obolele od raka u više od 40 gradova u Srbiji, među kojima je bio, naravno i Novi Sad.\nU Srbiji svakog dana jedno dete oboli od raka, a svake sedmice jedno dete umre.\nNa Trgu slobode danas je bilo moguće podržati asocijaciju donacijom ili kupovinom proizvoda koje prodaje NURDOR. Takođe, kampanju je moguće donirati svakog dana slanjem SMS-a na broj 1150. Cena poruke je 100 dinara i važi za sve mreže.\nNURDOR trenutno prikuplja nedostajućih 17 miliona dinara kako bi završila dečije hemato-onkološko odeljenje bolnice u Nišu.\nKako je rečeno tokom manifestacije, NURDOR će, u saradnji sa srednjoškolskim obrazovnim ustanovama, nastaviti sa organizovanjem edukativnih časova namenjenih adolescentima u cilju podizanja svesti o malignim bolestima. Po njihovim rečima bitno je prepoznati bolest na vreme, znati kako se boriti i kako i na koji način svako od nas može učestvovati u stvaranju široke mreže solidarnosti u cilju pomoći i podrške oboleloj deci i njihovim porodicama.


Protokol o saradnji Zavoda za zaštitu spomenika kulture grada Beograda i Instituta za savremenu istoriju | Zavod za zaštitu spomenika kulture grada Beograda\nProtokol o saradnji Zavoda za zaštitu spomenika kulture grada Beograda i Instituta za savremenu istoriju\n21 marta, 2022 u 15:21\nU petak 18. marta 2022. godine Zavod za zaštitu spomenika kulture grada Beograda i Institut za savremenu istoriju potpisali su Protokol o poslovno-tehničkoj saradnji. U ime Zavoda protokol je potpisala direktorka Olivera Vučković, a u ime Instituta zamenik direktor dr Bojan Dimitrijević.\nPotpisnici Protokola su saglasni u nameri da uspostave kako institucionalne, tako i praktične osnove za zajedničku organizaciju i realizaciju projekata i programa iz oblasti zaštite nepokretnog kulturnog nasleđa, u cilju unapređenja osnovne delatnosti od zajedničkog interesa.\nInstitut za savremenu istoriju će učestvovati kao suizdavač naučnih publikacija Zavoda, učestvovaće u izboru naučnih zvanja stručnih saradnika Zavoda, a pružaće i konsultantsku i stručnu pomoć u oblasti istorijskih nauka. Zavod za zaštitu spomenika kulture grada Beograda će omogućiti korišćenje dokumentacije, arhive i biblioteke Zavoda saradnicima Instituta za savremenu istoriju, ustupati svečanu salu Zavoda za potrebe organizacije i održavanja naučnih konferencija, okruglih stolova i slično, pružaće konsultantske i stručne usluge iz oblasti zaštite nepokretnih kulturnih dobara.\nOZNAKE: Institut za savremenu istorijuZavod za zaštitu spomenika kulture grada BeogradaZavod za zaštitu spomenika kulture grada BeogradaInstitut za savremenu istoriju


Osvježeno 25. septembar/rujan, 2015.\nHan: Izbjeglička kriza je globalni problem\nNijedna zemlja ne može biti ostavljena da sama rešava ovaj problem, uveren je komesar i tvrdi da problem može biti rešen samo ako svi radimo zajedno u duhu solidarnosti i podele tereta, prenosi Tanjug.\nIzbeglice u prihvatnom centru u Šidu i na prelazu Berkasovo - Bapska\nNa pitanje o zatvaranju granica koje je uvela hrvatska vlada, Han nije želeo da odgovara smatrajući da prihvatni centar u Šidu nije mesto za razgovore o toj temi, te da će za to biti prilika na konferenciji za novinare tokom posle podneva.\nPremijer Vučić je rekao da je Srbija zemlja kroz koju je prošao najveći broj izbeglica, ali da su one dobro zbrinute i da nije bilo nikakvih problema.\nMatejić smatra da svađama i blokadom granice Zagreb i Beograd Evropi usložnjavaju već i onako velike probleme u migrantskoj krizi, i da Brisel verovatno to neće dugo tolerisati. Više pročitajte OVDE\nOn smatra da najveći teret izbegličke krize snose Nemačka i skandinavske zemlje, koje moraju da reše pitanje zaposlenja tih ljudi, dok su ostale zemlje zapadnog Balkana koridori kojim oni prolaze, ali je ponovo da su izbeglice dobrodošle u Srbiju, te da su ovde dobro zbrinute.\n"Sve što možemo i koliko možemo, mi pružamo", rekao je Vučić, dodajući da je u razgovoru sa izbeglicama u prihvatnom centru čuo da su zadovoljni i da 90 odsto njih nije imalo probleme.\nPremijer je rekao da će o svim drugim temama u vezi sa izbegličkom krizom govoriti kasnije danas, posle razgovora sa komesarom Hanom.


RODITELJSKE PATNJE – RAZGOVORI O RELIGIJI\nKao i obično, doveo sam tog utorka svog sedmogodišnjeg sina Bogdana na čas šaha. Odmah sa vrata Bogi je, kao mali Kasparov, poleteo pravo na tablu na kojoj je bio postavljen šahovski problem. Pozdravljam se sa nastavnikom a krajičkom oka primećujem da je Bogdan poput generala mahnito\nNapravite unikatan novogodišnji poklon\nLidija Petrović Polako nam se bliži poslednji mesec u godini, prednovogodišnja euforija, svetlucavi ukrasi, miris zime i snega, vreme poklona i darivanja. Ukoliko nemate ideju šta biste ove Nove godine poklonili nekoj dragoj osobi imamo sjajnu ideju za vas. U pitanju je unikatan novogodišnji poklon koji će\nKako da budete lepi sami sebi\nAutor: Marija Radojković Koliko puta ste se našle ispred garderobera spremajući se za posao, sastanak, večernji izlazak sa istom nedoumicom “šta obući” ili osećajem da od svega što imate ništa vam ne stoji baš onako kako biste to želele? Takođe, poznata Vam je i situacija u kojoj vidite\nMesta koja morate posetiti da biste poverovali u njih 4.deo\nNastavljamo sa serijalom Mesta koja morate posetiti da biste poverovali u njih – Skrivena plaža, Meksiko Playa del Amor, poznatija kao Skrivena plaža, se nalazi na Marieta ostrvima, lociranim zapadno od Puerto Valjarta u Meksiku. Glasine kažu da je rupa koja otkriva skrivenu plažu nastala kao rezultat bombardovanja.\nŠta nam govore etikete na kozmetičkim proizvodima?\nLidija Petrović Lepo upakovan proizvod svakako će vam privući pažnju. Sledeće pitanje jeste da li proizvod birate po izgledu ili po sastavu. I ako se informišete pre kupovine – da li uopšte razumete ono što se plasira na etiketama proizvoda. Na etiketama može pisati svašta, čak i


Borislav Stefanović protiv dnevnog lista "Kurir" - Savet za štampu\nBorislav Stefanović protiv dnevnog lista "Kurir"\nTekstom “Borko imao udes pa pobegao od policije”, objavljenim 17.septembra 2014. godine, dnevni list “Kurir”:\n1.prekršio je tačku 1. Odeljka I ( Istinitost izveštavanja) i tačku 6. Odeljka IV (Odgovornost novinara) o obavezi novinara da tačno, objektivno, potpuno i blagovremeno izvesti o događajima od interesa za javnost, poštujući pravo javnosti da sazna istinu i držeći se osnovnih standarda novinarske profesije,\nNalaže se dnevnom listu “Kurir” da odluku Komisije objavi najkasnije u trećem narednom broju od dana dostavljanja odluke.\nŽalbu Savetu za štampu podneo je Borislav Stefanović, narodni poslanik i potpredsednik Demokratske stranke, jer je, kako je naveo, list „Kurir“ na naslovnoj strani objavio netačnu informaciju da je slupao službeni automobil i potom pobegao sa lica mesta. On je istakao da je list, i pored toga što im je saopštio činjenice – da nije on vozio, da skupštinski vozač koji ga je vozio na sastanak nije kriv za sudar, kao i da službenim autom nije išao kući, senzacionialistički i tendenciozno, tekst objavio pod naslovom „Borko slupao skupštinsku limuzinu, pa utekao“. Podnosilac žalbe je istakao da ovakvi tekstovi nanose štetu i njemu lično i stranci kojoj pripada.\nU odvojenim odgovorima advokata “Kurira” Vojina Biljića i pomoćnika glavnog urednika Marije Kordić navodi se da je žalba neosnovana, jer nije istina da je “Kurir” objavio da je” Stefanović slupao službeni auto”, kao što on tvrdi. U tekstu je navedeno da je službeni auto vozio vozač, a niti se tvrdi, niti implicira, da je Stefanović odgovoran za udes. Informacija da Stefanović nije prisustvovao uviđaju dobijena je od policije, a kasnije je i on sam to potvdio. Takođe, poštovana je i obaveza da se čuje “druga strana”, pa je izjava Borislava Stefanovića prenata u celosti i bez intervencija.\nČlanovi Komisije ocenili su da je Stefanović, podnoseći jednu žalbu protiv listova “Kurir” i“Alo”, izneo i tvrdnje koje se ne odnose na “Kurir”, budući da taj list zaista nije objavio da je on “slupao službeni auto”. Međutim, po mišljenju članova Komisije, tvrdnja, koja se iznosi u i naslovu u “Kuriru” da je Stefanović posle udesa “pobegao od policije”, “iako je po zakonu morao da je sačeka”, takođe nije istinita. Osim toga, nadnaslovom, kojim se ponašanje potpredsednika Demokratske stranke označava kao “bahato”,a on kao osoba “koja ne mari za zakon”, kao i ocenama u tekstu “da nije imao ni minimum pristojnosti, da je reč o “najobičnijem bahaćenju” i sličnim, zaključila je Komisija, list je prekršio i odredbu Kodeksa koja se odnosi na obavezu novinara da neguje kulturu i etiku javne reči.\nZbog svega toga, Komisija je sa osam glasova “za” i jednim “uzdržanim” odlučila da je “Kurir” prekršio Kodeks novinara Srbije i naložila mu da odluku objavi.


I Evropska komisija predlaže mikrokredite\nBRISEL, juli 2009. godine - Evropska komisija predstavila je plan malih kredita za nezaposlene koji žele da pokrenu posao u ukupnoj vrijednosti od 100 miliona eura. Komisija je pozvala i druge kreditore, poput Evropske investicione banke, da se priključe projektu, kako bi fond za male zajmove dostigao pola milijarde eura. Plan mikrokredita predstavljen je ovog mjeseca i to je još jedan u nizu poteza u borbi sa ekonomskom krizom i povećanjem nezaposlenosti.\nEvropski zvaničnici očekuju da će u 27-članom bloku ove godine 3,5 miliona ljudi izgubiti posao. Planirani krediti pomogli bi poduzetnicima da osnivaju kompanije i zapošljavaju ljude. U Komisiji se nadaju da će kroz ovaj projekat, ukoliko ga podrže evropske vlade, odobriti 45000 kredita u narednih osam godina.


UN smanjuju pomoć u hrani za Nigeriju ako ne budu uplaćena sredstva\nBeta 15. aprila 2017. 22:10\nViše od milion gradjana Nigerije ostaće bez hrane ako medjunarodna zajednica ne uplati obećana sredstva, rekao je zvaničnik Ujedinjenih nacija.\nZamenik koordinatora UN za humanitarne poslove u Nigeriji Piter Lundberg rekao je za francuski list Mond da je uplaćeno svega 15 odsto iznosa koji su UN tražile kao pomoć Nigeriji u kojoj se odigrava jedna od najvećih humanitarnih kriza na svetu.\nLundberg je rekao da je u narednih šest meseci potrebno 242 miliona dolara da bi 1,8 miliona ljudi u Nigeriji dobilo pomoć.\n„Bez dovoljnog finansiranja, Svetski program za hranu će morati da smanji svoju vitalnu podršku“, napisao je Lundberg.\nOn je naveo da pola miliona dece na severoistoku Nigerije pati od teške neuhranjenosti i da će bez pomoći „umreti svako peto dete“.\nKancelarija Svetskog programa za hranu u Nigeriji nije odgovorila na pitanje o tome koja će pomoć biti uskraćena i kada.\nPrema UN, Nigerija je deo najveće humanitarne krize od osnivanja svetske organizacije 1945. godine. U Nigeriji, Južnom Sudanu, Somaliji i Jemenu više od 20 miliona ljudi živi na ivici gladi.\nLundberg je rekao da su UN tražile pomoć od milijardu dolara u ovoj godini za Nigeriju, u kojoj je hrana hitno potrebna za oko 4,7 miliona ljudi.\nPobuna ekstremističke grupe Boko haram koja se iz Nigerije proširila i u susedne zemlje Kamerun, Čad i Niger, dovodi do poremećaja i na tamošnjim tržištima i u poljoprivredi, izazivajući glad i humanitarnu krizu.\nNigerijska vojska pokušava da povrati kontrolu nad oblastima koje kontrolišu ekstremisti, a tokom sedam godina islamističke pobune u Nigeriji je poginulo više od 20.000 ljudi, a 2,6 miliona proterano je iz svojih kuća.


posted on Apr. 05, 2011 at 2:22 pm\nAmerican Honda Motor Company je tokom proteklih sajmova International Motorcycle Show održanih u Greenvillu, krejme februara i na sajmu Daytona Bike Week u Daytona Beach-u, Florida, sredinom marta premijerno predstavila novu generaciju legendarnog modela Goldwing.\nNova generacija Goldwing-a opremljena je MP3/iPod sa surround-sound sistemom, SRS CS vazdušnim jastucima. Upravljanje motociklom je unapređeno te je povećan obim pregrada za prtljag. Izmenom izgleda povećana je zaštita od vetra za vozača i suvozača te je ugrađen novi sistem vešanja radi povećanja udobnosti.\nUgrađen je novi, unapređeni sistem navigacije, te verujemo da će sva unapređenja koja su napravljena na novom modelu omogućiti da zadrži vodeće mesto među putnim motociklima. Početak prodaje u SAD je predviđen za maj 2011. godine, dok će Evropa na isti model počekati do proleća 2012. godine.\nTags:GoldwingHondaHonda GoldwingSRS CS


Vučić: Neće mi biti teško da predložim 24-časovno vanredno stanje - Politički.rs\nPredsednik Srbije Aleksandar Vučić izjavio je da je protekla “teška noć” u borbi sa epidemijom korona virusa u Srbiji ali i upozorio da će biti “mnogo težih noći”. Vučić je ocenio da se 90 odsto ljudi pridržava mera i poštuje preporuke stručnjaka, ali je ukazao da se mnogi i dalje neodgovorno ponašaju, organizuju piknike u prirodi i ne brinu da li time nekom mogu naškoditi.\nOn nije želeo da govori o brojkama, navodeći da će to učiniti lekari u redovnom obraćanju javnosti u 15 časova.\nVučić je dodao da su životi “stotina” građana Srbije spašeni zahvaljujući merama koje je država uvela u cilju suzbijanja epidemije.\n“Rezultati poštovanja mera će se tek videti, dočekaćemo trenutak koji nije daleko a u kom ćemo s ponosom moći da gledamo na našu disciplinu i odgovornost. Predaja za Srbiju nikada nije bila niti će biti opcija”, rekao je Vučić.\nVučić je u Krnješevcima gde je obišao magacin kompanije Milšped u kom je smeštena medicinska oprema nabavljena iz inostranstva, rekao da će Srbija nastaviti da se bori i da pobeđuje.\n“Ako traži struka, neće mi biti teško da predložim 24-časovno vanredno stanje”\nEventualno uvođenje 24-časovnog vanrednog stanja zavisiće od predloga struke ako bude potrebno, a meni neće biti teško da to predložim jer ne bežim od odgovornosti, izjavio je Vučić i apelovao da se ljudi pripreme za proslavu predstojećih uskršnjih praznika bez okupljanja.\nOn je u intervjuu za TV Prva ocenio da se 90 osto ljudi pridržava mera i poštuje preporuke stručnjaka štiteći tako i sebe i zdravlje dugih ljudi, ali je ukazao da se mnogi i dalje neodgovorno ponašaju, organizuju piknike u prirodi i ne brinu da li time nekom mogu naškoditi.\nVučić je najavio da će u ponedeljak, ako se bude “osećao dobro” otputovati u Novi Pazar, koji je preti da bude novo žarište korona visrusa.\nHoću da kažem tim ljudima – ostanite kod kuće, videćete brigu države, rekao je Vučić i zamolio Novopazarce i stanovnike ostalih gradova na tom području da se pridržavaju mera za suzbijanje korona virusa i ostanu kod svojih kuća.\nTagged: ALEKSANDAR VUČIĆ, KORONAVIRUS, NOVI PAZAR, VANREDNO STANJE


"Moguća zloupotreba funkcije predsednika" | Insajder\n"Moguća zloupotreba funkcije predsednika"\nAko Fondacija Dragice Nikolić u svom radu koristi državni aparat i u njenim aktivnostima učestvuje predsednik Republike, postoje moguće povrede Zakona o Agenciji za borbu protiv korupcije, kaže za Insajder.net Drago Kos, predsednik Radne grupe Organizacije za ekonomsku saradnju i razvoj za borbu protiv korupcije i dugogidišnji predsednik Grupe država Saveta Evrope za borbu protiv korupcije (GREKO).\nNi nakon više od tri godine od osnivanja nije poznato ko su donatori koji su Fondaciji Dragice Nikolić tokom tog perioda uplatili oko 10 miliona evra donacija.\n“Tu je problem mogućih konflikta interesa u smislu da postoji mogućnost da predsednik koristi javnu funkciju za sticanje pogodnosti za povezana lica i tako krši 27/4 član Zakona o Agenciji za borbu protiv korupcije, te time ugrožava nepristrasno vršenje i ugled javne funkcije. Postoji i problem mogućih povreda dela istog Zakona, koji govori o poklonima povezanom licu, navodi Kos za Insajder.net.\nPrema njegovom mišljenju, iako Zakon o fondacijama ne obavezuje na objavljivanje imena donatora, zbog veoma značajnog položaja supruga Dragice Nikolić bilo bi važno da Agencija odmah pokrene postupak zbog mogućih povreda Zakona, da pozove predsednika i traži da dostavi potrebne podatke u cilju pribavljanja informacija o postojanju sukoba interesa, a u to ulaze i podaci o donatorima Fondacije.\n“Naravno, zbog transparentnosti, koja se traži od Agencije, ali i zbog ugleda funkcije predsednika države, Agencija bi morala da objavi svoju odluku i tako potvrdi ili odbaci sumnje u ne/dozvoljene načine rada predsednika i njegove supruge”, smatra Kos.\nJelisaveta Vasilić, članica Saveta za borbu protiv korupcije, takođe smatra da je neophodno utvrditi ko su donatori fondacije u vlasništvu supruge predsednika.\n“Javnost mora da zna ko donira suprugu predsednika države i Savet za borbu protiv korupcije je stava da bi Agencija za borbu protiv korupcije trebalo da ispita ove donacije kao što čini u slučaju svih ostalih poklona koje primaju državni funkcioneri i s njima povezana lica”, rekla je Jelisaveta Vasilić za Insajder.net.\nS druge strane, u Agenciji za borbu protiv korupcije navode da se Agencija samo u jednom predmetu bavila poslovanjem Fondacije Dragice Nikolić i da je tokom 2013. utvrdila da je sedište Fondacije bilo registrovano na adresi predsednika Republike, Andrićev venac 1, ali da je u toku provere Fondacija napustila Predsedništvo i izvršila preregistraciju sedišta.\n“Zbog činjenice da je Dragica Nikolić osnivačica i predsednica UO privatne Fondacije Dragica Nikolić, Agencija nije nadležna i nema instrumente za uspostavljanje veće transparentnosti u radu ove fondacije”, navodi se u dopisu Agencije za borbu protiv korupcije.\nDa li je poslovanjem Fondacije povređen član Zakona koji zabranjuje da lice povezano s funkcionerom prima poklone u vezi s vršenjem javne funkcije funkcionera i da li je svojim postupanjem predsednik Nikolić zloupotrebio javnu funkciju pitanja su koja smo naknadno poslali Agenciji za borbu protiv korupcije, a odgovore još čekamo.


Sastanak kod Jahjage bez rezultata; Haradinaj: Vidimo se 17. februara | KoSSev\nSastanak kod Jahjage bez rezultata; Haradinaj: Vidimo se 17. februara\nPonedeljak 08. februar 2016, 13:15\nFoto: Kabinet Atifete Jahjage (arhiva)\nSastanak kosovske predsednice Atifete Jahjage sa predstavnicima stranaka zastupljenim u Skupštini Kosova završen je bez konkretnih dogovora. Lider Demokratske partije Kosova i ministar spoljnih poslova Hašim Tači, kao i predsednik Demokratske lige Kosova i Premijer Kosova Isa Mustafa jedinstveni su u stavu da je Skupština "mesto gde treba razgovarati o svim nesporazumima i neslaganjima". Oni su još jednom pozvali predstavnike opozicionih stranaka "da se odreknu nasilja". Sa druge strane, lider Alijanse za budućnost Kosova i jedini predstavnik opozicije na današnjem sastanku, Ramuš Haradinaj, poručio da je opozicija "više nego ikad jedinstvena" i potvrdio najavljeni protest koji bi trebalo da se održi 17. februara u Prištini - na 8. godišnjicu od unilateralnog proglašenja nezavisnosti Kosova. Haradinaju je, kako je izjavio kosovski ministar spoljnih poslova, ponuđeno da bude član komisije za razgraničenje sa Crnom Gorom, na šta on, kako je rečeno, nije dao konkretan odgovor. Današnjem sastanku su, kao posmatrači, prisustvovali ambasador SAD-a na Kosovu, Greg Delavi i specijalni izaslanik Evropske unije na Kosovu, Samuel Žbogar.\nKosovski premijer, Isa Mustafa, je u svom obraćanju novinarima nakon sastanka, još jednom pozvao opoziciju da se "odrekne nasilja" i istakao da oni treba da učestvuju u procesu izrade Statuta o Zajednici srpskih opština.\nI Srpska kod Jahjage: Neće se mešati u sukob albanske zajednice\nPredsednik Srpske liste Slavko Simić, koji je takođe bio prisutan na sastanku kod Jahjage, izjavio je danas da se predstavnici Srba u kosovskim institucijama distanciraju od sukoba unutar albanske zajednice i istakao da ne sme doći do daljeg odlaganja formiranja Zajednice srpskih opština (ZSO), javio je Tanjug.\nSimić je izneo i stav da "ne sme da dođe" do prolongiranja u formiranju ZSO i da se ZSO ne sme svesti na nivo nevladine organizacije, već da se mora ispoštovati svaki element Briselskog sporazuma koji su postigli predstavnici Beograda i Prištine i bezuslovno sprovesti u delo.\n"Takođe sam preneo da je svim građanima na KiM interes da se nastavi normalizacija odnosa između Beorgada i Prištine da taj proces nije lak i da ga moraju nastaviti svi oni koji su na vlasti ili koji dođu na vlast na Kosovu", rekao je Simić.\nSimić je potvrdio ono da je lider AAK Ramuš Haradinaj "izneo ultimatum" da Skupština Kosova bude rapuštena i da se raspišu izbori u martu ili aprilu, što je Haradinaj i najavio noć ranije na svom Fejsbuk profilu.\nTakođe je potvrdio da će kosovska predsednica Atifete Jahjaga u toku nedelje opet zakazati sastanak sa predstavnicima vlasti i opozicije.\n"Opozicija treba da se odrekne nasilja, suzavca i Molotovljevog koktela. Da se okrene i postane konstruktivan deo rešenja ovog pitanja. Treba da bude deo procesa izrade Statuta o Zajednici srpskih opština, kao i deo međunarodne komisije o razgraničenju. Gospodin Haradinaj nije imao odgovor na ovaj predlog," kazao je Mustafa, prenose kosovski mediji.\nZamenik kosovskog premijera i ministar spoljnih poslova, Hašim Tači, izjavio je da je lideru Alijanse za budućnost Kosova ponuđeno da bude deo međunarodne komisije za razgraničenje sa Crnom Gorom, ali da on nije odgovorio na ovaj predlog.\n"Mi smo predložili da Alijansa za budućnost Kosova učestvuje u zajedničkim sednicama i da bude deo međunarodne komisije za razgraničenje. Ali, lider Alijanse za budućnost Kosova je ćutao u vezi sa ovim predlogom i ne znamo kako će se stvari odvijati dalje," rekao je Tači.\nTači je rekao da na sastanku nije bilo razgovora o predstojećem izboru predsednika Kosova i vanrednim parlamentarnim izborima pošto su ta pitanja "uređena Ustavom Kosova".\n"Skupština je mesto gde treba razgovarati o svim nesporazumima i neslaganjima," dodao je dalje on.\nLider Alijanse za budućnost Kosova rekao je da je tokom sastanka "izrazio zabrinutost" zbog trenutne situacije i poručio da je kosovska opozicija "jedinstvena više nego ikad".\n"Izrazio sam zabrinutost zbog ove situacije, propusta u spoljnoj politici i pravosudnom sistemu. A, onda i time da je država zarobljena, rekao je Haradinaj i dodao:\n"Vidimo se 17. janura."\nPredstavnici ostale dve opozicione partije koje predvode sada već jednogodišnje proteste - pokret "Samoopredeljenje" i "Inicijativa za Kosovo" (NISMA), nisu prisustvovali današnjem sastanku koji su međunarodni predstavnici snažno podržali kako bi se okončala višemesečna blokada kosovskog parlamenta. Oni su ranije "jasno stavili do znanja" da neće učestvovati na sastanku. Takođe, iako je, Haradinaj sinoć na svom Fejsbuk profilu poručio da će zatražiti raspuštanje parlamenta i prevremene izbore kao jedini put izlaska iz krize, nakon sastanka o ovome u kosovskim medijima nije bilo reči.


"Krenulo je!" Poleteo prvi makedonski Mi-17 remontovan u batajničkom zavodu „Moma Stanojlović“ - Ваздухопловство - Живе Речи Утехе\nОд Милан Ракић, Октобар 23, 2018 in Ваздухопловство\nKako Tango Six saznaje, juče je na vojnom aerodromu Batajnica izvršen prvi probni let helikoptera Mi-17 koji pripada Ministarstvu unutrašnjih poslova Makedonije a koji se trenutno nalazi na generalnom remontu u Vazduhoplovnom zavodu „Moma Stanojlović“. To je jedan od dva helikoptera u varijanti Mi-171 koji je na radove u naš remontni zavod poslat još krajem novembra prošle godine.\nPosao remonta makedonskih 17-ca sasvim sigurno se odvija preko kompanije Jugoimport SDPR ali kako VZ „Moma Stanojlović“ ne bi trebalo da poseduje ruski sertifikat za remont Mi-17 odnosno novijih varijanti ovog helikoptera, najverovatnije da su većinu posla uradili upravo ruske firme. Sasvim je moguće da su prilikom remonta makedonskih helikoptera angažovani i Izraelci obzirom da je deo opreme i naoružanja ovih letelica izraelske proizvodnje.\nUz to treba dodati da srpski zavod nikada nije samostalno radio opštu opravku Mi-17 ali je tokom 2010. godine stekao određena iskustva prilikom remonta dva primerka za RV i PVO koji su radili Rusi. Takođe stručnjaci Mome su pre nekoliko godina učestvovali i u poslovima dorade i osavremenjavanja dva iračka Mi-17 kada im je integrisana nova elektronska oprema kao i naoružanje.\nPodsetimo ministar odbrane Srbije je 13. septembra 2017. izjavio na sednici Odbora za bezbednost i unutrašnje poslove Narodne skupštine Srbije da VZ „Moma Stanojlović“ radi na remontu makedonskih Mi-17. Ipak, kako smo već preneli, oni su sleteli tek krajem novembra iste godine a našem portalu Ministarstvo odbrane Srbije je to i potvrdilo krajem decembra 2017.


Čime Kovačica privlači turiste\nIzvor: Radio Televizija Vojvodine, 17.Jul.2019, 12:39 (ažurirano 02.Apr.2020.)\nTuristi koji ovoga leta posete Kovačicu imaju mnogo toga zanimljivog da vide i dožive. Pored obilaska Galerije naivne umetnosti i Idvora rodnog mesta Mihajla Pupina, tu su i bazeni u Sportsko rekreativnom centru Relaks a seoski turizam i gastronomski specijaliteti sve više privlače posetioce...\nU letnjim mesecima Kovačica ima puno posetilaca. Tradicionalno ,najviše dolaze u Galeriju naivne umetnosti koja dnevno ima i do 2 hiljade gostiju , uglavnom iz inostranstva.\n"Najviše je inostranih turista koji kruzerima plove do Beograda,zaustavljaju se na Kalemegdanu ,dolaze ovde gde ih dočekujemo sa jednim malim performansom u vidu prezentacije Galerije i umetnika naive", izjavila je za RTV Ana Žolnaj Barca-direktorka Galerije.\nTuristi kupuju uglavnom minijature ,vrednije slike ređe ,jer je potrebna posebna dozvola da bi ih preneli preko granice kaže direktorka galerije.\nKovačica poslednjih godina sve više nudi smeštaj i gastronomske specijalitete u seoskim domaćinstvima. Marijana i Adam Farkaš bave se seoskim turizmom 10 godina. Imaju 5 opremljenih soba za izdavanje a gosti najviše vole njihovu domaću hranu .\n"Dolaze iz Slovačke većinom , nešto iz Češke, Nemačke a ima i puno radnika sa strane jer se radi dosta u Kovačici",potvrdila je Marijana\n"Gastronomska ponuda u opštini Kovačica je izuzetno velika . Mi ovde imamo 4 jezika u službenoj upotrebi,4 naroda koji ovde žive i svako želi da ponudi neke specijalitete iz svoje kuhinje i zaista je ponuda jednistvena", izjavila je Dragana Latovljev -Direktorka turističke organizacije opštine Kovačica .\nU privatnom smeštaju Kovačica godišnje ima oko 3 hiljade turista i potrebno je proširenje kapaciteta kažu u ovoj opštini.\n"Ovo je predivno mesto koje pruža mogućnost prijatng odmora posebno za vikend turiste.Osim otvorenog bazena imamo zatvoreni bazen ,saune,teretanu,restoran sa specijaliteima nacionalne i internacionalne kuhinje",kaže Miodrag Lončar direktor Relaks centra.